பணம் சம்பாதிக்க பறவை முதல் பாம்பு வரை சமைத்து உண்ட இளம் தம்பதி!!!

கம்போடிய நாட்டை சேர்ந்த அன் லின் டச் மற்றும் அவரது கணவர் பௌன் ராட்டி இணைந்து ஒரு யூடீயூப் சேனல் ஒன்றை நடத்தி வந்தனர். இதில் எதாவது வித்தியாசமாக செய்யவேண்டும் என்பதர்காக அவர்களின் வீட்டிற்கு அருகில் மார்க்கெட்டிற்கு  சென்று அங்கு   பாம்பு வகைகள், பறவைகள், விலங்குகளை வாங்கி  அனைத்தையும் கொன்று சமைத்து உண்ணுகின்ற வீடியோவினை  யூடீயூப் சேனலில்  பதிவிட்டு வருமானம் ஈட்டிவந்தனர்.

இதனை பார்த்த சூற்றுசூழல் அமைச்சகம் இந்த தம்பதியை கைது செய்து விசாரணை நடத்திவருகிறது. இந்த விசாரணையின் போது அந்தத்தம்பதி கூறியது. " இந்த யூடீயூப் சேனலை கடந்த டிசம்பர் மாதம்தான் தொடங்கினோம். நாங்கள் இந்த விலங்குகளை மார்க்கெட்டில் வாங்கித்தான் சமைத்து உண்டு வீடியோவாக பதிவிட்டோம்.

இதுபோன்ற வன விலங்குகளை கொன்று உண்ணக்கூடாது என்று சத்தியமாக  எங்களுக்கு தெரியாது. இதன் மூலம் நாங்கள் 500 டாலர்கள் வரை சம்பா தித்தோம்" என்று கூறினர். இந்த தம்பதிகள் குறித்து சுற்றுசூழல் அமைச்சகத்தின் பொது செயலாளர் கூறியது. வனவிலங்குகளை இவ்வாறு  கொன்று சமைத்து உண்பது என்பது தண்டனைக்குரிய செயல். தற்போது இவர்களிடம் விசாரணை நடத்திவருகின்றோம் அவர்களுக்கு தகுந்த தண்டனை வழங்கப்படும். மேலும் வனவிலங்குகளை சட்ட விரோதமாக வாங்கி விற்பவர்களை கைது செய்வதற்கும் நடவடிக்கைகள் மேற்கொண்டு வருகிறோம்" என்று கூறினார்.


சுவாதி கொலை வழக்கு' படத்தின் இயக்குநர், தயாரிப்பாளரைக் கைது செய்யத் தடை!

சுவாதி கொலை வழக்கு படத்தின் இயக்குநர் ரமேஷ் செல்வம் உள்பட மூன்று பேரைக் கைது செய்ய சென்னை உயர்நீதிமன்றம் தடைவிதித்துள்ளது. கடந்த ஆண்டு ஜூன் 24-ஆம் தேதி ஐ.டி பெண் பொறியாளர் சுவாதி சென்னை நுங்கம்பாக்கம் ரயில் நிலையத்தில் படுகொலை செய்யப்பட்டார். இந்த வழக்கில் விசாரணை நடத்திய காவல்துறையினர், நெல்லை மாவட்டம் செங்கோட்டை அருகேயுள்ள மீனாட்சிபுரத்தில் தனது வீட்டில் பதுங்கியிருந்த ராம்குமார் என்பவரைக் கடந்த ஜூலை 1-ஆம் தேதி கைது செய்தனர். புழல் சிறையில் அடைக்கப்பட்டிருந்த ராம்குமார் ஜூலை 18-ஆம் தேதி மின் வயரைக் கடித்து தற்கொலை செய்து கொண்டதாகக் காவல்துறையினர் தெரிவித்தனர். இந்தநிலையில், இயக்குநர் ரமேஷ், 'சுவாதி கொலை வழக்கு’ என்ற பெயரில் படத்தை எடுத்துள்ளார். இந்தப் படத்தின் போஸ்டர் கடும் அதிர்வலையை ஏற்படுத்தியது. இந்தப் படத்துக்கு சுவாதியின் தந்தை சந்தான கோபாலகிருஷ்ணன் கடும் எதிர்ப்புத் தெரிவித்து, டிஜிபி அலுவலகத்தில் புகார் மனு அளித்தார். அந்த மனுவில், 'சுவாதி கொலை வழக்கு' படத்துக்குத் தடை விதிக்க வேண்டும் என்று கூறியிருந்தார். இதையடுத்து, சென்னை மத்திய குற்றப்பிரிவு காவல்துறையினர் இயக்குநர் ரமேஷ் செல்வம், தயாரிப்பாளர் சுப்பையா, கதாசிரியர் ரவி ஆகியோர்மீது வழக்குப் பதிவுசெய்தனர். இந்தநிலையில், மூன்று பேரும் முன்ஜாமீன் கேட்டு சென்னை உயர்நீதிமன்றத்தில் மனுத் தாக்கல் செய்தனர். இந்த மனுவை இன்று விசாரித்த உயர்நீதிமன்றம், மூன்று பேரையும் கைது செய்யக்கூடாது என்று சென்னை மத்திய குற்றப்பிரிவு காவல்துறைக்கு உத்தரவிட்டுள்ளது.


யூபி எஸ்ஆர் முடிவுகள்  அறிவிப்பில் இத்தனை மூடு மந்திரங்கள் ஏன்?

கோலாலம்பூர்,

நேற்று 2017ஆம் ஆண்டின் யூபி எஸ்ஆர் முடிவுகள் தொடர்பான அறி விப்புகள் நாட்டில் யூ.பி.எஸ்.ஆர்.  தேர்வு தொடங்கப்பட்டதி லிருந்து வரலாறு காணாத அளவுக்குப் புதுமையையும் வியப்பையும் தந்திருப்பது மக்கள் மத்தியில் பெரும் அதிர்ச்சியை ஏற்படுத்தியுள்ளது.கடந்த ஆண்டு வரைக்கும் ஒவ்வோர் ஆண்டும் யூ.பி.எஸ்.ஆர். தேர்வு முடிவுகள் பற்றிய அறிக்கையை தலைமைக் கல்வி இயக்குநர் உட்பட கல்வியமைச்சின் மூத்த அதிகாரிகள் பத்திரிகையாளர்கள் முன்னிலையில் வெளியிட்டு வந்தனர். ஆனால் நேற்று வெளியான யூ.பி.எஸ்.ஆர்.  தேர்வு முடிவில் அப்படி ஓர் அறிக்கை வெளியிடப்படவில்லை.

அது மட்டுமல்ல, மாநில, மாவட்ட அளவில்கூட எந்த ஓர் அதிகாரியும் இதைப் பற்றி (யூ.பி.எஸ்.ஆர். முடிவுகள்) எதுவுமே சொல்லக்கூடாது என்று கடுமையான கட்டுப்பாடும் விதிக்கப்பட்டுள்ளது. மேலும் பள்ளிகளின் தலைமையாசிரியர்கள் யூ.பி.எஸ்.ஆர். தேர்வு அடைவுத்தாளை பார்க்கக் கூடாது; ஒவ்வொரு மாணவரிடமும் தனிப்பட்ட (ரகசிய) கோப்பில் அந்த அடைவுத் தாளுடன் கல்வித்துறை சாராத வேறு 3 சான்றிதழ்களையும் இணைத்துக் கொடுத்து விட வேண்டும் என்றும் கட்டளையும் சுற்றறிக்கை மூலம் இடப்பட்டுள்ளது.

Read More: Malaysia nanban News paper on 24.11.2017


நித்தியானந்தாவின் சீடர்களைக் குண்டுக்கட்டாக வெளியேற்றிய காவல்துறை!

திருவண்ணாமலையில் பவழக்குன்று மலைப்பகுதியை ஆக்கிரமித்திருந்த நித்தியானந்தாவின் சீடர்களைக் காவல்துறையினர் குண்டுக்கட்டாக வெளி யேற்றினர். திருவண்ணாமலையிலுள்ள அண்ணாமலையார் மலைமீது அமைந்துள்ளது பவழக்குன்று. அறநிலையத் துறையின் கட்டுப்பாட்டில் இந்தப் பகுதி உள்ளது. இங்கு நித்தியானந்தாவின் சீடர்கள் கீற்று கொட்டகை அமைத்து, சில படங்களுடன் வழிபாடு நடத்திவந்தனர். அங்குஆசிரமம் அமைக்கப்போவதாகவும் அவர்கள் கூறி வந்தனர். இதுகுறித்து திருவண்ணாமலையிலுள்ள மார்க்சிஸ்ட் கம்யூனிஸ்ட் கட்சியினரும் அப்பகுதி மக்களும் தொடர்ந்து புகார் அளித்து வந்தனர். இதையடுத்து இன்று கோட்டாட்சியரின் உத்தரவின் பேரில் அங்கு சென்ற காவல் துறையினர், ஆக்கிரமிக்கப்பட்ட இடத்தை மீட்டனர். மேலும், அங்கிருந்த சாமி படங்களும், கீற்று கொட்டகையும் அகற்றப்பட்டது. அப்போது அங்கிருந்த பெண் சீடர்கள் மலையிலிருந்து கீழே இறங்க மறுத்ததால், அவர்கள் குண் டுக்கட்டாகத் தூக்கி வெளியேற்றப்பட்டனர். இதையடுத்து மீட்கப்பட்ட பவழக்குன்று மலைப்பகுதியில் வேலியமைத்து பாதுகாப்பு ஏற்பாடுகள் செய்யப்பட வேண்டும் என்று அப்பகுதி மக்கள் வேண்டுகோள் விடுத்துள்ளனர்.


ஐ எஸ். அமைப்பிற்காக ஆயுதங்களை கடத்திய ஆடவர் உட்பட 6 பேர் கைது.

ஐ.எஸ்.அமைப்பிற்காக ஆயுதங்களை கடத்தியதாக சந்தேகிக்கப்படும் ஓர் ஆடவர் போலீசாரிடம் சரணடைந் துள்ளார். அவர் கடந்த மார்ச் மாதம் தாய் லாந்திற்கு தப்பியோடியவராவார். கிளந்தான், சிலாங்கூர், பேரா, கெடா ஆகிய மாநிலங்களில் மே 23 லிருந்து 26 வரையில் மேற்கொள்ளப்பட்ட திடீர் சோதனைகளின்போது தீவிரவாதிகள் என சந்தேகிக்கப்படும் அறுவர் போலீசாரால் கைது செய்யப்பட் டார். அந்த அறுவரில் ஒருவர் முகமட் முஸாபா அரீப் ஜுனாய்டி (வயது 27) ஒருவரா வார். புக்கிட் அமான் பயங்கரவாத ஒழிப்புப் பிரிவு அதிகாரிகளால் மேற்கொள்ளப்பட்ட சிறப்பு நட வடிக்கைகளின் போது அவர்கள் கைது செய்யப்பட்டார். முக மட் முஸாபா மே 23ஆம் தேதி கிளந்தான் ரந்தாவ் பாஞ்சாங்கில் போலீசாரிடம் சரணடைந்ததாக தேசிய போலீஸ் படைத் தலைவர் டான்ஸ்ரீ காலிட் அபுபக் கார் கூறினார். அவர் இதற்கு முன்னர் மார்ச் 22ஆம் தேதி சுடும் ஆயுதங் களுடன் தாய்லாந்திற்குள் தப்பியோடியதாக ஐஜிபி கூறினார். இதைத் தொடர்ந்து அவரை கண்டு பிடிக்க பொதுமக்களின் உதவியை போலீசார் நாடியதாக காலிட் நேற்று ஓர் அறிக்கையில் தெரிவித்தார்.


நடுவானில் அடித்துக்கொண்ட விமானிகள்

மும்பை,

லண்டனில் இருந்து மும்பைக்கு பறந்த விமானத்தை இயக்கிய பைலட்டுகள் நடுவானில் அடித்துக்கொண்ட சம்பவம் பெரும் பரபரப்பை ஏற்படுத்தியது.ஜெட் ஏர்வேஸ் நிறுவனத்துக்கு சொந்தமான விமானம் லண்டனில் இருந்து 324 பயணிகளுடன் மும்பைக்கு வந்தது. விமானத்தை மூத்த விமானி ஒருவர் இயக்கியுள்ளார். அவருடன் இணை விமானியாக பெண் விமானி ஒருவரும் இருந்துள்ளார்.

விமானம் நடுவானில் பறந்து கொண்டிருந்த போது இருவருக்கும் இடையே வாய் தகராறு ஏற்பட்டுள்ளது. வாய் தகராறு முற்றிப்போய்  அடிதடியில் முடிந்துள்ளது.

Read More: Malaysia nanban News paper on 5.1.2018


பினாங்கு மாநிலத்தின் புதிய போலீஸ்படைத் தலைவராக டத்தோ நரேன் சேகரன் பதவியேற்பு

(சுகுணா முனியாண்டி)

பினாங்கு மாநிலத்தின் புதிய போலீஸ்படைத் தலைவராக டத்தோ நரேன் சேகரன் தங்கவேலு நேற்று பதவியேற்றுக் கொண்டார்.இவரின் பதவி பிரமாண நிகழ்வு மாநில போலீஸ் தலைமையகத்தில்  அதிகாரப் பூர்வமாக  நடைபெற்றது. டத்தோ நரேன் சேகரன் இதற்கு முன் புக்கிட் அமான் போலீஸ் தலை மையகத்தில்  நிர்வாக துணை இயக்குநராக பதவி வகித்து வந்தார்.

Read More: Malaysia Nanban Tamil Daily on 17.1.2018


யூனிதாரின் மாணவர் அறிமுக தினம்

பெட்டாலிங்ஜெயா,

யூனிதார் மாணவர் அறிமுக தினத்தை முன்னிட்டு பல சிறப்பு நிகழ்வுகளை பல்கலைக்கழக நிர்வாகம் ஏற்பாடு செய்துள்ளதாக அதன் தலைமை இயக்குநர் பூவன் பாலச்சந்திரன் நேற்று கூறினார்.நாட்டின் முன்னிலை பல்கலைக்கழங்களில் ஒன் றான யூனிதார், தனது உலக தரம் வாய்ந்த கல்வி திட்டங் களை மாணவர்கள் மத்தியில் கொண்டு சேர்க்கும் முயற்சி களை அவ்வப்போது மேற்கொண்டு வருகிறது.

இதன் அடிப்படையில் அடிக்கடி மாணவர் அறிமுக தினத்தையும் ஏற்பாடு செய்து வருகிறது.இந்த மாணவர் அறிமுக தினத்தில் கலந்து கொள்பவர் கள் யூனிதாரின் கல்வி திட்டங்கள், தூர நோக்கு சிந்தனைகள்,  சலுகைகள் என அனைத்தும் மாணவர் களுக்கும் பெற்றோர்களுக்கும் எடுத்துக் கூறப்படுகிறது.

இதன்வழி மாணவர்கள் சிறந்ததொரு எதிர்கால முடிவை எடுப்பதற்கு அடித்தளமாக அமைகிறது என்று பூவன் கூறினார்.இவ்வாண்டுக்கான மாணவர் அறிமுக தினம் இன்று ஏப்ரல் 27ஆம் தேதி சனிக்கிழமை காலை 9 மணி முதல் மாலை 6 மணி வரை பெட்டாலிங் ஜெயாவில் அமைந்துள்ள யூனிதார் கல்வி வளாகத்தில் நடைபெற்றவுள்ளது.

இளைஞர் விளை யாட்டுத்துறை அமைச்சர் சைட் சாடிக், பிரபல நகைச்சுவை கலைஞர் ஹரித் இஸ்கண் டார், அனைத் துலக கார்பந்தய வீரர் ஜஸ்மான் ஜபார், பாடகி ஷாரா சுஹாய்ரி உட்பட பல பிரமுகர்கள் இதில் கலந்து கொள்ளவுள்ளனர். அதே வேளையில் உணவு சந்தை, பொழுதுபோக்கு நிகழ்வுகளு டன் அதிர்ஷ்டக் குலுக்கலும் நடைபெறவுள்ளது.

ஆகவே உலக தரம் வாய்ந்த பல்கலைக்கழகத்தில் இணைந்து உயர்கல்வியைக் பயில விரும்பும் மாணவர்கள் இந்த மாணவர் அறிமுக தினத்தில் கலந்து கொள்ளுமாறு பூவன் கேட்டுக் கொண்டார்.

Read More: Malaysia Nanban Tamil Daily on1.5.2019


ஆட்சி பறிபோகும் நிலை! சசிகலாவை சந்தித்த எடப்பாடி தரப்பு!

நேற்று இடைத்தேர்தலுக்கு பிந்தைய கருத்துக்கணிப்பில் திமுக கட்சிக்கு 14இடமும்,அதிமுக அணிக்கு 3 இடமும், 5 இடங்களில் இழுபறி நிலை இருக்கும் என்று அறிவித்தனர். இதனால் தமிழகத்தில் இடைத்தேர்தல் முடிவுகள் அதிமுகவுக்கு சாதகமாக வராது  என்ற நிலை உருவாகியுள்ளதால் அதி முக தலைமை அதிர்ச்சியடைந்துள்ளது. தமிழகத்தில் ஏப்ரல் 18ஆம் தேதி நாடாளுமன்றத் தேர்தலோடு காலியாக உள்ள 18 தொகுதிகளுக்கான இடைத்தேர்தலும் நடைபெற்றது. அதையடுத்து மீதமுள்ள 4 தொகுதிகளுக்கு மே 19 ஆம் தேதி இடைத்தேர்தல் வாக்குப்பதிவு நடந்தது.

இப்போது இந்த இடைத்தேர்தல்களுக்கான கருத்துக்கணிப்பு முடிவுகள் வெளியாகின. இந்தியா டுடே ஆங்கில நாளிதழ் நடத்திய அந்த கருத்துக்கணிப்பில் திமுக 14 இடங்களிலும் அதிமுக 3 இடங்களிலும் வெல்லும் என சொல்லப்பட்டது. மீதமுள்ள 5 இடங்களில் இரண்டு கட்சிகளுக்கும் இடையில் கடுமையான போட்டி நிலவும் அதானல் அந்த 5 தொகுதிகளில் இழுபறி நிலவும் எனவும் கணிக்கப்பட்டுள்ளது. இப்படியான சூழலில் ஆட்சி இழக்கும் நிலை அதிமுகவுக்கு வரலாம் என்றும் கூறப்படுகிறது. திமுகவோடு சேர்ந்து தினகரன் ஆட்சியை கலைக்க முயற்சி செய்வதை தடுக்க சசிகலாவிடம் சமாதானம் பேசப்பட்டதாக கூறப்படுகிறது.

இப்படிப்பட்ட நிலையில் எடப்பாடி பழனிச்சாமி சசிகலாவிடம் சமாதானம் பேச அவரது மனைவியை பெங்களூரு பரப்பன அக்ராஹார சிறைக்கு அனுப்பி யதாக ஒரு செய்தி வெளியானது. அதை உறுதி செய்யும் விதமாக சசிகலாவை முதல்வர் மனைவி சந்தித்தது குறித்து உறுதியான தகவலை அதிமுக நெருங்கிய வட்டாரங்கள் தெரிவிக்கின்றனர். மேலும் ஓ.பி.எஸ் மனைவியும் சந்தித்தாக கூறப்பட்டது ஆனால் அந்த தகவல் உறுதி செய்யப்படவில்லை.


பிரதமர் முன்னிலையில்பாய்ந்து சென்று அறைவதா?

டிஎன்50 மீதிலான கலந்துரையாடலின்போது தனது கண் எதிரே இரு கலைஞர்கள் மத்தியில் கைகலப்பு நேர்ந்த போது பிரதமர் டத்தோஸ்ரீ நஜீப் துன் ரசாக் மௌனம் சாதித்திருப்பது குறித்து பி.கே.ஆர் உதவித் தலைவர் என்.சுரேந்திரன் கேள்வி எழுப்பியுள்ளார். ஆவேசம் அடைந்துள்ளார். நேற்று முன்தினம் இரவு தேதி பிரதமரின் அதிகாரத்துவ இல்லத்தில் நடைபெற்ற டிஎன்50 மீதிலான கலந்துரையாடலில் திரைப்பட இயக்குநர் டேவிட் தியோ தாக்கப்பட் டதைப் பற்றி நான் கேள்வி எழுப்புகிறேன். இந்த வெட்கக்கேடான, மூர்க்கத்தனமான செயல் பிரதமரின் கண் எதிரே நிகழ்ந்துள்ளது. கையில் ஒலிவாங்கியுடன் (மைக்ரோஃபோன்) பிரதமரிடம் கேள்வி கேட்க முற்பட்ட போது டேவிட் தியோ தாக்கப்பட்டார். நஜீப் இதனை பார்த்துக்கொண்டு மௌனம் சாதித்தது அதிர்ச்சியை ஏற்படுத்தியுள்ளது என்றும் இது ஏற்றுக்கொள்ள முடியாத ஒன்று என்றும் சுரேந்திரன் மேலும் கூறினார். நஜீப் துன் ரசாக் முன்னிலையில் பட இயக்குநர் டேவிட் தியோவைத் தாக்கியதற்காக நகைச்சுவைக் கலைஞர் சுலைமான் யாசின் வருத்தப்படவில்லை. தியோவுக்கு மரியாதை கற்றுத்தரத்தான் அப்படிச் செய்ததாக மாட் ஓவர் என்ற பெயரில் பிரபலமாக விளங்கும் அந்த நகைச் சுவைக் கலைஞர் சொன்னதாக மலாய் நாளேடான ஹரியான் மெட்ரோ கூறியது. அந்த கருத்தரங்கில் தியோ, பிரதமரையும் நிகழ்ச்சி நெறியாளராக செயல்பட்டுக் கொண்டிருந்த ரோஸ்யாம் நோரையும் அவமதிக்கும் வகையில் நடந்து கொண்டாராம். நிகழ்ச்சி நடந்து கொண்டிருந்தபோது மேடையை நோக்கிச் சென்ற தியோ அங்கு எல்லோருக்குமே சமவாய்ப்பு கொடுக்கப்படவில்லை என்று நிகழ்ச்சி நெறியாளர் ரோஸ்யாமிடம் முறையிட்டிருக்கிறார். பிரதமரை அவமதிக்கும் வகையில் நடந்துகொள்வதாக தியோவைக் கடிந்துகொண்ட ரோஸ் யாம் தொடர்ந்து தியோவுக்கும் அவருடைய கருத்தைச் சொல்ல அனுமதியும் கொடுத்தார். தியோ ஒரு கவிதை படிக்கத் தொடங்கினார். அப்போதுதான் அந்த சம்பவம் நடந்தது. தியோவை நோக்கிச் சென்ற சுலைமான் ஓங்கி அவரை அறைந்தார். அறை தியோவின் இடது கையில் விழுந் தது. பதிலுக்கு தியோ,சுலைமானை எட்டி உதைத்தார். சிறிது நேரம் இருவருக்குமிடையில் தள்ளுமுள்ளு நிகழ்ந்தது. உடனே பாதுகாவலர்கள் இடை யில் புகுந்து இருவரையும் கட்டுப்படுத்தி அங்கிருந்து அழைத்துச் சென்றனர். அதன்பின்னர் நிகழ்வு சுமுகமாக தொடர்ந்தது. எல்லாவற்றையும் பார்த்துக்கொண்டு அமைதியாக இருந்த பிரதமர் நஜீப், அதன்பின்னர் தியோ,சுலைமான் ஆகிய இருவரையும் அரங்குக்கு அழைத்து வரச் சொல்லி இருவரையும் கைகுலுக்க வைத்து சமாதானப்படுத்தி வைத்தார். இந்த சம்பவத்தால் அதிர்ச்சிடைந்ததாக கூறிய தியோ, சுலைமானைத் தமக்குத் தெரியாது என்றார். திடீரென ஓடிவந்து அறைந்தார். நான் ரோஸ்யாமிடம் என்ன கேட்டேன்,முன்வரிசையில் இருப்பவர்களை மட்டுமே பேச அழைக்காமல் எல்லோருக்கும் வாய்ப்பு கொடுங்கள் என்றேன்.நானும் பிரதமரிடம் சில கேள்விகள் கேட்க விரும்பினேன் என தியோ கூறியதாக நியூ ஸ்ரேய்ட்ஸ் டைம்ஸ் தெரிவித் திருந்தது. தியோ, இவ்விவகாரத்தை முடிந்து போன ஒன்றாகத்தான் நினைக்கிறார்.தம்மைத் தாக்கியவர் மீது வழக்கு தொடுக்கும் எண்ணமெல்லாம் அவருக்கு இல்லை என்று அவர் குறிப்பிட்டார்.


மத்திய அரசுக்கு எதிராக துணிச்சலான முடிவுகளை தமிழக அரசு எடுக்க வேண்டும்:

மாநில உரிமைகளை தமிழக அரசு மத்திய அரசிடம் விட்டு கொடுப்பதை தமிழக மக்கள் விரும்பவில்லை எனவும், மத்திய அரசிற்கு எதிராக துணிச்சலான முடிவுகளை முன்னாள் முதலமைச்சர் ஜெயலலிதா போல தமிழக அரசு எடுக்க வேண்டுமெனவும் சட்டமன்ற உறுப்பினர் தமிமுன் அன்சாரி தெரிவித்துள்ளார்.

கோவை உக்கடம் பகுதியில் மனிதநேய ஜனநாயக கட்சியின் பொதுச்செயலாளரும், சட்டமன்ற உறுப்பினருமான தமிமுன் அன்சாரி செய்தியாளர்களிடம் பேசியபோது, டிடிவி தினகரன் வீட்டின் முன் தாக்குதல் நடத்தியதற்கு கண்டனம் தெரிவித்த அவர், குற்றவாளிகள் மீது உரிய நடவடிக்கை எடுக்க வேண்டுமென வவியுறுத்தினார்.

மேலும் பேசிய அவர், 80 ஆண்டுகளாக பொதுவாழ்வில் உள்ளவரும், தமிழ் உலகின் சிறந்த அரசியல் தலைவருமான திமுக தலைவர் கலைஞர் உடல்நலக்குறைவினால் மருத்துவமனையில் அனுமதிக்கப்பட்டு இருப்பது சோகத்தை ஏற்படுத்தியுள்ளது. கலைஞர் மீண்டு வர வேண்டுமென கட்சி சார்பற்று பிரார்த்தனை செய்து வருகிறார்கள். கலைஞர் மீண்டு வர இறைவனை பிரார்த்திக்கிறோம்.

அதிமுக உடன் மரியாதை நிமித்தமான உடன்பாடு உள்ளது. தேர்தல் கூட்டணி தேர்தலோடு முடிந்து விட்டது. தமிழக அரசை கண்ணை மூடிக்கொண்டு ஆதரிக்கவும் இல்லை, எதிர்க்கவும் இல்லை. அரசின் செயல்பாடுகளை பொறுத்து பாராட்டியும், விமர்சனத்தையும் செய்து வருகிறோம்.

பத்தாண்டுகளுக்கு மேலாக சிறையில் உள்ள ஆயுள் தண்டனை கைதிகளை விடுதலை செய்ய வேண்டும். ஆயுள் தண்டனை கைதிகளை விடுதலை செய்வதில் மத்திய அரசு ஆளுநரின் மூலமாக மறைமுகமாக தலையீடு இருக்கிறது. மாநில உரிமைகளை மத்திய அரசிடம் விட்டு கொடுப்பதை நாங்களும், தமிழக மக்களும் விரும்பவில்லை. மத்திய அரசிற்கு எதிராக துணிச்சலான முடிவுகளை முன்னாள் முதலமைச்சர் ஜெயலலிதா போல தமிழக அரசு எடுக்க வேண்டும்.

துணை முதலமைச்சர் ஒ.பன்னீர்செல்வம் சகோதரருக்கு மருத்துவ சிகிச்சைக்கு இராணுவ ஹெலிகாப்டர் கொடுத்து மத்திய அமைச்சர் நிர்மலா சீதாராமன் உதவியது போல, சாதரண மக்களுக்கும் உதவ வேண்டும். டெல்லியில் துணை முதலமைச்சர் ஒ.பன்னீர் செல்வத்தை மத்திய அமைச்சர் நிர்மலா சீதாராமன் சந்திக்க மறுத்தது மத்திய அரசின் ஆணவத்தை காட்டுகிறது. இவ்வாறு கூறினார்.


ஜப்பானில் நிலநடுக்கம்; ரிக்டர் அளவுகோலில் 5.1 பதிவானது!

ஜப்பானில் இன்று காலை 9.05 மணியளவில் சிபா நகரில் நிலநடுக்கம் ஏற்பட்டது. ஜப்பானில் இஸ்மி பகுதிலிருந்து சுமார் 13 கிலோமீட்டர் தொலைவில் ஏற்பட்ட நிலநடுக்கம் ரிக்டர் அளவுகோலில் 5.1 என்ற அளவில் பதிவானது.

ஜப்பானில் ஏற்பட்ட நிலநடுக்கத்தால் இதுவரை எந்த அளவிற்கு பாதிப்புகள் ஏற்பட்டுள்ளது என்பது தொடர்பான தகவல்கள் இன்னும் வெளியாகவில்லை. அண்மையில் இந்தோனோஷியாவில் நிலநடுக்கம் ஏற்பட்டு பெரிய பாதிப்புகளையும் உயிர்சேதத்தையும் ஏற்படுத்தி யிருந்தது  குறிப்பிடத்தக்கது.


நயன்தாரா மீது பரபரப்பு குற்றச்சாட்டு

வெங்கடேஷுடன் நயன்தாரா நடிக்கும் தெலுங்கு படம் ‘பாபு பங்காரம்’. சில ஷெட்யூல்களில் படப்பிடிப்பில் நயன்தாரா பங்கேற்றார். ஆனாலும் படத்தை முடிக்க முடியாமல் திணறிக்கொண்டிருக்கிறது இயக்குனர் டீம். இன்னும் 10 நாட்கள் கால்ஷீட் தந்தால் படத்தை முடித்துவிடலாம். அதுபற்றி கண்டுகொள்ளாமலிருக்கிறார் நயன்தாரா. ஜூலையில் படத்தை ரிலீஸ் செய்வதென்றாலும் அதற்கு திட்டமிட்டபடி படப்பிடிப்பு முடியவேண்டும். கால்ஷீட் தருவதில் நயன்தாரா தாமதம் செய்தால் பட ரிலீஸை, ஆகஸ்ட் அல்லது செப்டம்பருக்கு தள்ள வேண்டி இருக்குமாம் என புலம்புகிறது பட தரப்பு.


கேரளாவில் மீட்பு பணிகள் செய்ய தயார்- ஜப்பான் பிரதமர்

இந்தியாவில் வெள்ளத்தால் பாதிப்படைந்துள்ள பகுதிகளில் மீட்பு பணிகளை செய்ய ஜப்பான் தயாராக உள்ளதாக அறிவித்துள்ளது. கேரளா உள்ளிட்ட மாநிலங்களில் மீட்பு பணிகளை செய்ய தயாராக இருப்பதாக ஜப்பான் பிரதமர் ஷின்சோ அபே உறுதியளித்துள்ளார்.


5 பிள்ளைகளுடன் சிரமப்படும் இந்திய குடும்பத்துக்கு எகோன் சேவ் உதவி!

சிரமப்படும் குடும்பங்களுக்கு தமது சமூகநலப் பிரிவின் கீழ் மனிதநேய உதவிகளை செய்து வரும் எகோன் சேவ் ராஜா ஊடா கிளை நிர்வாகம், பட்டர்வொர்த் அம்பாங் ஜாஜார் அடுக்குமாடி குடியிருப்பில் சிரமப்படும் இந்தி யக் குடும்பத்துக்கு உதவிகளை வழங்கியது. தமது 18ஆவது வயதில் சாலை விபத்தில் காலை இழந்துவிட்ட சங்கர் த/பெ வேலுசாமி (வயது 36) வேலை ஏதும் செய்ய முடியா மல் வீட்டில் இருந்து வருகிறார். இவரின் மனைவி தேவநாயகி த/பெ வேலாயுதம் (வயது 35) தனியார் பாலர் பள்ளி ஒன்றில் சிற்றுண்டிச் சாலை உதவியாளராக வேலை செய்து வருகிறார். இவர்களுக்கு 9 வயதிலிருந்து 7 மாதம் வரையிலான 5 பிள்ளை கள் உள்ளனர். இக்குடும்பத்தின் பரிதாப நிலையை கேட்டறிந்த எகோன் சேவ் நிர்வாகத்தினர் உணவுப் பொருட்கள், சமையல் பொருட்கள், மின் விசிறி, வீட்டிற் கான உபயோகப் பொருட்கள் என ஆயிரம் வெள்ளி மதிப்பிலான பொருட்களை வழங்கினர்.


இங்கிலாந்தில் மீண்டும் தாக்குதல் நடக்கும் என ஐஎஸ்ஐஎஸ் தீவிரவாதிகள் எச்சரிக்கை

லண்டன் தீவிரவாத அச்சுறுத்தலை தொடர்ந்து இங்கிலாந்தின் முக்கிய இடங்களில் 5000-க்கும் அதிகமான ராணுவத்தினர் குவிக்கப்பட்டுள்ளனர். மான்செஸ்டர் நடத்த தாக்குதலுக்கு பொறுப்பேற்றுள்ள ஐஎஸ்ஐஎஸ் தீவிரவாதி அமைப்பு நகரில் பிற இடங்களில் குண்டு வெடிக்கும் என எச்சரித்துள்ளது. இதனை தொடர்ந்து பிரதமர் தெரசா மே நாடு முழுவதும் உஷார் நிலையை பிரகடனப்படுத்தியுள்ளார். லண்டன் மான்செஸ்டர் உள்ளிட்ட மக்கள் அதிகம் கூடும் இடங்களில் கண்காணிப்பு தீவிரப்படுத்தப்பட்டுள்ளது. முக்கிய சாலைகளில் தீவிர சோதனைக்கு பிறகே வாகனங்கள் அனுமதிக்கப்படுகின்றன. இதனிடையே ஜூன் 1-ம் தேதி இங்கிலாந்தில் தொடங்க உள்ள சாம்பியன்ஸ் கோப்பை கிரிக்கெட் போட்டிக்கான பாதுகாப்பு குறித்து சர்வதேச கிரிக்கெட் கவுன்சில் கவலை தெரிவித்துள்ளது. சாம்பியன்ஸ் கோப்பை மற்றும் மகளிர் உலககோப்பை கிரிக்கெட் போட்டிகளுக்கான பாதுகாப்பு ஏற்பாடுகளை உறுதி செய்யக்கோரி இங்கிலாந்து கிரிக்கெட் வாரியத்திற்கு ஐ.சி.சி. கடிதம் எழுதியுள்ளது.


வெளிநாட்டு வர்த்தகர்களின் படையெடுப்பு.  ஜவுளி வியாபாரத்தில் பெரும் பாதிப்பு

கிள்ளான்,

கிள்ளான், பினாங்கு, ஈப்போ, சுங்கைப்பட்டாணி, பீடோர், ஜொகூர்பாரு  போன்ற இடங்களில் இந்தியர்களின் வர்த்தகத் தலமான  ‘லிட்டில் இந்தியாவில்’ வெளிநாட்டு வர்த்தகர்களின் படையெடுப்பினால் அப்பகுதியில் பல ஆண்டு காலமாக வியாபாரம் செய்து வரும் உள்நாட்டைச் சேர்ந்த ஜவுளிக்கடைக்கா ரர்கள் உட்பட இந்திய வர்த்தகர்கள் பெரியளவில் பாதிக்கப்பட்டு வருகின்றனர். தீபாவளி பண்டிகை நெருங்கிக்கொண்டு இருக்கும் இவ்வேளையில் தங்களின் வர்த்தகத்தில் பெரும் பாதிப்பை ஏற்படுத்தி வரும் அந்நிய நாட்டைச் சேர்ந்த வியாபாரிகளுக்கு எதிராக நடவடிக்கை எடுக்கப்படுமா என்று இந்திய வர்த்தகர்கள் வினவுகின்றனர்.

Read More: Malaysia Nanban Tamil Daily on 9.10.2018


சபாநாயகர் தனபாலால் சட்டப்பேரவையில் கலகலப்பு!

இடிந்தகரை மீன்கள் ருசியாக இருக்கும் என்று ராதாபுரம் எம்எல்ஏ கூறியதால், அந்த மீன்களை சபாநாயகர் கேட்டதால் சட்டப்பேரவையில் கலகலப்பு ஏற்பட்டது. தமிழக சட்டப்பேரவை இன்று காலை கூடியதும் உள்ளாட்சித்துறை மற்றும் மீன்வளத்துறை குறித்த மானியக்கோரிக்கை நடைபெற்றது. அப்போது, ராதாபுரம் எம்எல்ஏ இன்பதுரை பேசுகையில், நெல்லை மாவட்டம் இடிந்தகரையில் மீன் பதப்படுத்தும் பூங்கா அமைக்க வேண்டும் என்று கோரிக்கை வைத்தார். மேலும் அவர் பேசுகையில், இடிந்தகரை மீன்கள் சுவையாக இருக்கும் என்றார். அப்போது குறுக்கிட்ட சபாநாயகர் தனபால், இடிந்தகரை மீன்களை எம்எல்ஏ-க்களுக்கு அளிக்கலாமே என்றதும் சட்டப்பேரவை கலகலப்புடன் காணப் பட்டது. உடனே எழுந்த மீன்வளத்துறை அமைச்சர் ஜெயக்குமார், மீன்வனத்துறை மானிய கோரிக்கையின்போது மீன்கள் வழங்கப்படும் என பதில் அளித் தார். மேலும், இடிந்தகரையில் மீன் பதப்படுத்தும் பூங்கா அமைக்க அரசு விரைந்து நடவடிக்கை எடுக்கும் என்று கூறினார். இதனிடையே, எம்எல்ஏ தங்கபாண்டியன் கேள்விக்குப் பதில் அளித்த உள்ளாட்சித்துறை அமைச்சர் எஸ்.பி.வேலுமணி, ராஜபாளையத்தில் பாதாள சாக் கடைத் திட்டம் நிதி ஆதாரம் பெற்று விரைவில் செயல்படுத்தப்படும் என்றும், தாமிரபரணியில் கழிவுநீர் கலப்பதை தடுக்க பாதாள சாக்கடைத் திட்டப் பணிகள் மேற்கொள்ளப்படும் என்றும் கூறினார். மேலும், நிதி ஆதாரத்தை கருத்தில் கொண்டு படிப்படியாக பாதாள சாக்கடைகள் கட்டப்படும் என்று கூறிய அமைச்சர், பவானி ஆற்றில் கழிவுநீர் கலப் பதை தடுக்க கதவணைகளை கட்டும் பணி இந்தாண்டு தொடங்கப்படும் என்றார்.


அந்தரங்கப் படங்களுக்காக வருந்துகிறேன்.

கடந்த பிப்ரவரி மாதம் பின்னணிப் பாடகி சுசித்ராவின் டுவிட்டர் பக்கத்தில் சினிமா பிர பலங்களின் அந்தரங்கமான புகைப்படங்கள், வீடியோக்கள் வெளி யாகி பரபரப்பை ஏற்படுத்தின. சுசித்ராவுக்கு மனநிலை சரியில்லை, அவருடைய டுவிட்டர் கண க்கை யாரோ ஹேக் செய்து விட்டனர் என்று சுசியின் கணவர் கார்த்திக் கூறினார். ஆனால், அதை மறுத்த சுசித்ரா, தன் கண க்கை யாரும் ஹேக் செய்ய வில்லை என்று தெரிவித்தார். 10 நாட்களுக்கும் மேலாக பரபரப்பை ஏற்படுத்திய இந்த சம்பவத் திற்கு பின்னர், சுசித்ராவின் டுவி ட்டர் கணக்கு நீக்கப்பட்டது. இந்நிலையில் பிரபல ஆங்கில நாளிதழ் ஒன்றுக்கு மனம் திறந்து பேட்டி அளித்துள்ள சுசித்ரா, தனக்கு மனநிலை சரியில்லாமல் போனது உண்மை தான. தற்போது கொஞ்சம் கொஞ்ச மாகத் தேறி வரு கிறேன். பிப்ரவரி 19ம் தேதி முதல் எனது டுவிட்டர் கணக்கு ஹேக் செய்யப்பட்டது. டுவிட்டரில் வெளியான புகைப்படங்களால் பிரபலங்க ளுக்கு ஏற்பட்டுள்ள பிரச்சினை க்கு மனம் வருந்துகிறேன். தற்போது அமெரிக்காவில் என்னுடைய சகோதரியில் வீட்டில் தங்கியிருந்து சிகிச்சை பெற்று வருகிறேன் என கூறியுள்ளார்.


தெரசா மேக்கு வலுக்கும் எதிர்ப்பு

லண்டன்,

பிரெக்ஸிட் விவகாரத்தில் பிரதமர் தெரசா மேவுக்கு தனது எதிர்ப்பை தெரிவிக்கும் வகையில் பிரிட்டன் அமைச்சர் நைஜல் ஆடம்ஸ் ராஜினாமா செய்தார். ஐரோப்பிய கூட்டமைப்பில் இருந்து வெளியேறுவது தொடர்பான பிரெக்ஸிட்  விவகாரத்தில், பிரிட்டன் நாடாளுமன்றத்தில் 4ஆவது முறையாக ஓட்டெடுப்பு நடத்த பிரதமர் தெரசா மே பரிசீலித்து வருகிறார். இது தொடர்பாக அவர் எதிர்க்கட்சி தலைவரான ஜெரேமி கார்பைனை சந்தித்து பேச திட்டமிட்டுள்ளதாக தெரிவித்தார்.

ஆனால் இதற்கு எதிராக வேல்ஸ் பகுதிக்கான அமைச்சர் நைஜல் ஆடம்ஸ் போர்க்கொடி உயர்த்தி உள்ளார். ஜெரேமி கார்பைனை பிரதமர் தெரசா மே சந்தித்து பேச இருப்பது மிகப்பெரிய தவறு என அவர் கூறினார். பிரதமர் தெரசா மேவுக்கு தனது எதிர்ப்பை தெரிவிக்கும் வகையில், அவர் அமைச்சர் பதவியில் இருந்து நேற்று ராஜினாமா செய்தார்.


அமெரிக்காவில் அதிக எடையுடன் பிறந்த பெண் குழந்தை டாக்டர்கள் திகைப்பு

நியூயார்க், கர்ப்பவதிகளுக்கு பிறக்கும் குழந்தைகள் சுமார் 3.5 கிலோ எடை கொண்டதாக இருக்கும். பிறக்கும் குழந்தைகளின் சராசரி உடல் எடை 2.7 கிலோ விலிருந்து 2.9 கிலோ வரை இருக்கும். குழந்தை பிறந்த ஒரு மணி நேரத்திற்குள்ளே பிறந்த குழந்தையின் எடையினை பதிவு செய்வது மிகவும் முக்கியம். பிறந்த குழந்தையின் உடல் எடை அக்குழந்தையின் வளர்ச்சியினையும் மற்றும் உயிர்வாழ் தன்மையினையும் நிர்ணயிக்கிறது. பிறக்கும் குழந்தைகளின் உடல் எடை 2.5 கிலோவுக்கு குறைவாக இருக்கும் போது, அவை குறைந்த உடல் எடை கொண்ட குழந்தைகள் என அழைக்கப்படும். அமெரிக்காவில் புளோரிடாவிலுள்ள ஒரு பெண்ணிற்கு அழகான பெண் குழந்தை பிறந்தது. பிறந்த அந்த பெண் குழந்தை பிறக்கும் குழந்தைகள் எடையை விட சற்று அதிகமான எடையுடன் (13 பவுண்டுகள்) அக்குழந்தை பிறந்துள்ளது. இதனால் டாக்டர்கள் திகைத்து போயினர். அந்த பெண்மணிக்கு இதற்கு முன் பிறந்த குழந்தை 10 பவுண்டுகள் எடை கொண்ட குழந்தையை பெற்றெடுத்தார். அதிக எடையுடன் உள்ள குழந்தை எந்தவித பிரச்சனை இல்லாமல் பிறந்ததாகவும், தற்போது ஆரோக்கியமாக உள்ளதாக டாக்டர்கள் தெரிவித்துள்ளனர்.


பேட்டி கொடுக்காதீங்க'- எச்சரித்த முதல்வர்; எஸ்கேப் ஆன செல்லூர் ராஜு

தமிழகம் முழுவதும் பல இடங்களில்,  நியாயவிலைக் கடையில் சர்க்கரை விலை ஏற்றத்துக்கு எதிர்ப்புத் தெரிவித்து, தி.மு.க-வினர் இன்று போராட்டம் நடத்திவருகின்றனர். மதுரையில், தி.மு.க மாவட்டச் செயலாளர் மூர்த்தி, பி.டி.பழனிவேல் தியாகராஜன் எம்.எல்.ஏ, உள்ளிட்டோர் தலைமையில் போராட்டம் நடத்தத் திட்டமிட்டிருந்தனர். இதுதொடர்பாக, இன்று காலை 8:30 மணிக்கு பத்திரிகையாளர்களைச் சந்திக்க கூட்டுறவுத்துறை அமைச்சர் செல்லூர் ராஜு  திட்டமிட்டிருந்தார்.
இந்நிலையில், இந்தத் தகவல் முதல்வர் வட்டாரங்களுக்குத் தெரியவந்துள்ளது. அதையடுத்து, முதல்வர் எடப்பாடி பழனிசாமி, செல்லூர் ராஜுக்குப் போன்செய்து, நீங்கள் பத்திரிகையாளர்களை இதுதொடர்பாக சந்திக்க வேண்டாம். உங்கள் பேச்சு பரபரப்பையும் புகைச்சலையும் ஏற்படுத்திவிடும். இது, தி.மு.க-வின் போராட்டத்துக்கு நாம் விளம்பரம் தேடிக்கொடுத்ததுபோலஆகிவிடும்'' என கடுமையாகத் தெரிவித்துள்ளார். அதைத் தொடர்ந்து, உடனடியாக செல்லூர் ராஜு பத்திரிகையாளர்களைச் சந்திக்காமல் தூத்துக்குடிக்கு கிளம்பிவிட்டதாக, செல்லூர் ராஜுவின் மிகவும் நெருங்கிய வட்டாரங்கள் தகவல் தெரிவித்தன.


அறிவுரை சொல்ல அருகதை இல்லை..!' சல்மானுக்கு விழுந்த குட்டு

ஜூன் 5-ம் தேதி உலகச் சுற்றுச்சூழல் தினம். ஆனால், நடிகர் சல்மான்கானுக்கு அது திட்டுச்சூழல் தினமாகிவிட்டது. விஷயம் இதுதான். சுற்றுச்சூழலுக்கு உகந்த மின்சார பைக்குகளை அறிமுகப்படுத்திப் பேசிய சல்மான்கான், ‘‘வேகமாப் போகாதீங்க... சிக்னலை மதிங்க.. சாலை ஒன்றும் ரேஸ் ட்ராக் கிடை யாது. உங்களுக்கு ஆபத்து என்றால் பரவாயில்லை. உங்களால் அடுத்தவர்களுக்குச் சிக்கல் வராமல் பார்த்துக்கோங்க!’’ என்று அட்வைஸ் மழை பொழிய, விஷயம் அறிந்த நெட்டிசன்கள் சோஷியல் மீடியாக்களில் பொங்கி எழுந்துவிட்டதுதான் இப்போது வைரல் மழை. மான் வேட்டை, பாதசாரியை காரில் ஏற்றிக் கொன்ற வழக்கு என்று சில வழக்குகளில் சிக்கியிருக்கும் சல்மான்கானுக்கு, சமூக நலத்தில் ஆர்வம் அதி கம்!!! இதற்காகவே ‘பீயிங் ஹ்யூமன்’ எனும் தொண்டு நிறுவனத்தை நடத்தி வருகிறார். 2007-ல் தொடங்கப்பட்ட இந்தத் தொண்டு நிறுவனம் மூலம், ஆதரவற்றோருக்குக் கல்வி, இளைஞர்களுக்கு வேலை வாய்ப்பு, ஏழை கிராமங்களுக்கு சுகாதாரம் போன்ற அடிப்படை வசதிகள் செய்து தருவது என்று சில நல்ல காரியங்களைச் செய்து வந்தார். சுற்றுச்சூழல் தினத்தைச் சும்மா விடமுடியாதே! அதனால், ஒரு மிகப் பெரிய விழாவுக்கு ஏற்பாடு செய்தது ‘பீயிங் ஹ்யூமன்’ தொண்டு நிறுவனம். இதில் தான் கறும்புகை கக்காத, காற்றை மாசுபடுத்தாத எலெக்ட்ரிக் சைக்கிள்களை அறிமுகம் செய்து ‘குளோபல் வார்மிங்’ பற்றிப் பேசி, பலரது வார்னிங்குக ளுக்கு ஆளாகிவிட்டார் சல்மான். ‘‘சுற்றுச்சூழல்தான் உலகைக் காக்கும் முக்கிய அம்சம். சாலைகளில் வாகனங்கள் ஏற்படுத்தும் மாசு பற்றி உங்களுக்கே தெரியும். சுற்றுச்சூழல் மாசுவை விட, வாகனம் ஓட்டும்போது சிலர் கடைப்பிடிக்கும் மோசமான விஷயங்கள் பெரிய பாதிப்புக்கு உள்ளாக்கிவிடும். சாலையை சிலர் ரேஸ் ட்ராக்போல் பயன்படுத்துகிறார்கள். நீங்கள் ரேஸ் ஓட்ட வேண்டுமென்றால், ரேஸ் ட்ராக்குக்குச் செல்லுங்கள். உங்களால் அடுத்தவர்களுக்கும் பாதிப்பு ஏற்படும் என் பதைப் புரிந்து கொள்ளுங்கள்.’’ என்று அட்வைஸ் மழை பொழிய, நெட்டிசன்கள் விழித்துக் கொண்டார்கள். ஒரு சின்ன ஃப்ளாஷ்பேக்: 2002-ம் ஆண்டு செப்டம்பர் 28-ம் தேதி மும்பை பாந்த்ரா மலைச் சாலையில் வேகமாக கார் ஓட்டி வந்த சல்மான்கான், நிலை தடுமாறி அமெரிக்கன் எக்ஸ்பிரஸ் என்னும் பேக்கரிக்குள் காரை பார்க் செய்தார். இதில், நடைபாதையில் படுத்திருந்த ஒருவர் பரிதாபமாக இறந்து போனார். மேலும் 4 பேர் படுகாயம் அடைந்தனர். ‘‘குடித்துவிட்டு வாகனத்தை ஓட்டியதால்தான் இந்த விபத்து’’ என்று சல்மான்கான் மேல் வழக்கு போடப்பட்டது. இதில் சல்மானுக்கு 5 ஆண்டு சிறைத் தண்டனையும், 25,000 ரூபாய் அபராதமும் விதித்து தீர்ப்பு சொல்லியது உள்ளூர் கோர்ட். இதை எதிர்த்து உயர்நீதிமன்றத்தில் மேல்முறையீடு செய்த சல்மான்கான், போதிய ஆதாரங்கள் இல்லை என்று இந்த வழக்கில் இருந்து வெற்றிகரமாக விடுதலையானார். இந்த ஃப்ளாஷ்பேக்கை ஓட்டிப் பார்த்த நெட்டிசன்கள், ட்விட்டரில் கடுப்பாகிவிட்டார்கள். ‘‘குடிச்சுட்டு ஸ்பீடா வண்டி ஓட்டிய உங்களுக்கெல்லாம் சாலைப் பாதுகாப்பு பற்றிப் பேச அருகதையே இல்லை!’’ என்கிற ரீதியில் விமர்சனங்கள் வந்து குவிந்தன. ‘‘ஹிட்லர், உலக அமைதியைப் பற்றிப் பேசுவதுபோல் இருக்கிறது சல்மான்கானின் அறிவுரை!’’ ‘‘வனவிலங்குப் பாதுகாப்பு குறித்து சல்மான் அறிவுரை கூறுவதுபோல் இருக்கிறது, அவரின் சாலைப் பாதுகாப்பு விழிப்பு உணர்வு!’’ ‘‘வங்கிகளுக்குக் கடனைத் திரும்பச் சரியாகச் செலுத்துவது எப்படி என்று விஜய் மல்லையா பாடம் நடத்துவதுபோல் இருக்கிறது உங்கள் அறிவுரை!’’ - இப்படித்தான் வந்து விழுந்தன விமர்சனங்கள். உச்சகட்டமாக ஒருவர், ‘‘சல்மான்கான் கருத்துச் சொல்லவில்லை. அவர் நடிப்பு கற்றுத் தந்தார்!’’ என்று கிண்டலாகக் கூறிய ட்வீட்டைப் பார்த்து, 'என்னடா இது மும்பைக்காரனுக்கு வந்த சோதனை' என்று நூடுல்ஸாகிக் கிடக்கிறாராம் சல்லுபாய்.


கல்வித் தகுதி பற்றி கேள்வி எழுப்புவதா?

கோலாலம்பூர்,

தமது கல்வி சான்றுகள் குறித்து கேள்வி எழுப்பி வரும் தேசிய  முன்னணி  ஆதரவு ஊடகங்களுக்கு  எதிராக சட்ட நடவடிக்கை எடுப்பது பற்றி நிதியமைச்சர் லிம் குவான்  எங் ஆலோசித்து வருகிறார். “அவருடைய பதவி, அந்தஸ்து, நம்பகத்தன்மை குறித்து தொடர்ந்து பொய்யுரைத்தும் கேள்வி எழுப்பியும் வரும் தே.மு. ஆதரவு பத்திரிகைகளுக்கு எதிராக அவதூறு  வழக்கு  தொடுக்கும் உரிமை  அவருக்கு உண்டு” என்று   குவான்   எங்கின் அரசியல்  செயலாளர் டோனி புவா நேற்று  ஜ.செ.க. தலைமையகத்தில் செய்தியாளர்களிடம் தெரிவித்தார்.

Read More: Malaysia Nanban Tamil Daily on 12.2.2019


ஆப்கானிஸ்தான்: ரமலான் நோன்பு மாதத்தில் முதல் தாக்குதல்

காபுல்: தீவிரவாத அச்சுறுத்தல் தலைவிரித்து ஆடும் ஆப்கானிஸ்தான் நாட்டில் ரமலான் நோன்பு மாதம் பிறந்த முதல் நாளான இன்று தீவிரவாதிகள் நடத்திய கார் குண்டு தாக்குதலுக்கு 18 பேர் பரிதாபமாக உயிரிழந்தனர்.ஆப்கானிஸ்தானில் கிழக்கு பகுதியில் உள்ள கோஸ்ட் மாகாணத்தில் உள்ள கால்பந்து மைதானத்தின் அருகே இன்று நடந்த இந்த தாக்குதலில் 18 பேர் உடல் சிதறி பலியானதாகவும், பலர் காயமடைந்துள்ளதாகவும் முதல்கட்ட தகவல்கள் வெளியாகியுள்ளன. நாட்டின் வடமேற்குப்பகுதியில் உள்ள பட்கிஸ் மாகாணம் காடிஸ் மாவட்டத்தில் தீவிரவாதிகளுக்கும் பாதுகாப்பு படையினருக்கும், இடையே இன்று நடை பெற்ற துப்பாக்கிச் சண்டையில் 22 தீவிரவாதிகள், 6 ராணுவ வீரர்கள் மற்றும் பொதுமக்களில் 8 பேர் பலியாகினர். இரு தரப்பினருக்கும் இடையேயான துப்பாக்கிச் சண்டையில் பொதுமக்கள் உள்பட சுமார் 50 பேர் காயமடைந்துள்ளதாகவும் தெரியவந்துள்ளது.


எனக்கும் அரசியல் தெரியும்? தேமுதிகவை திணறடிக்கும் எடப்பாடி?

கூட்டணியில் பாமகவுக்கு 7, பாஜகவுக்கு 5, என்.ஆர். காங்கிரஸ் ஒரு தொகுதியும், புதிய தமிழகம் கட்சிக்கு ஒரு தொகுதியும், புதிய நீதி கட்சிக்கு ஒரு தொகுதி என ஒதுக்கப்பட்டு, மேலும் சில கட்சிகளுடன் பேசிக்கொண்டிருக்கிறோம் என்று தெரிவித்துள்ளது அதிமுக தலைமை.

தேமுதிகவுடன் கூட்டணி வைக்க விரும்பாத அதிமுகவை, கூட்டணி வைக்க வேண்டும் என்று நெருக்கடி கொடுத்து வருகிறது பாஜக. இந்த நெருக்கடியால் தேமுதிகவுடன் பேச துணை முதல் அமைச்சரான ஓ.பன்னீர்செல்வத்தை அனுப்பி வைத்தார். பாமகவுக்கு குறையாமல் தொகுதிகளை ஒதுக்க வேண்டும் என்பதால் இழுபறி நீடித்தது.

இதற்கிடையே திமுக கூட்டணி கட்சிகளுக்கு தொகுதிகளை ஒதுக்கியதுபோக 20 தொகுதிகளில் போட்டியிட உள்ளதாக அறிவித்துள்ளது. இதனால் விரைவில் கூட்டணியை உறுதி செய்து, தேர்தல் பணிகளில் ஈடுபட வேண்டும் என்று அதிமுக நிர்வாகிகள் எடப்பாடி பழனிசாமி மற்றும் ஓ.பன்னீர்செல்வத்துக்கு நெருக்கடி கொடுத்து வருகின்றனர்.

மேலும் கடந்த முறை 37 தொகுதிகளில் வெற்ற பெற்ற அதிமுக இப்போது ஏன் கூட்டணி வைத்து போட்டியிடுகிறது? தேமுதிகவின் வருகையை எதிர்பார்ப்பது ஏன்? என்று அதிமுக தொண்டர்களும், பொதுமக்களும் கேள்வி எழுப்புகின்றனர். அதோடு, அதிக தொகுதிகளை கூட்டணிக்கு ஒதுக்கினால் வாக்குகளை அமமுக பிரிக்கும். ஆகையால் ஒரு குறிப்பிட்ட தொகுதிகளை சொல்லி விருப்பம் என்றால் வரவும், இல்லையென்றால் இத்தனை தொகுதிகளில் அதிமுக போட்டியிடும் அறிவிப்பு வெளியிட தயாராக உள்ளோம் என்று தேமுதிகவுக்கும், பாஜகவுக்கும் பதில் அளிக்க வேண்டும் என்று அதிமுக மூத்த நிர்வாகிகள் வலியுறுத்தியுள்ளனர்.

இந்தநிலையில்தான், தேமுதிகவுக்கு நான்கு தொகுதிகளை ஒதுக்க முடிவு செய்துள்ளதாகவும், அதில் இரண்டு தொகுதிகள் தனித் தொகுதி அல்லது தென் மாவட்டங்களில் உள்ள தொகுதிகள் என எடப்பாடி தூது அனுப்பியுள்ளாராம்.


உணவகத்தில் அட்டகாசம் புரிந்த ஆடவர் கைது!

உணவகத்திற்குள் புகுந்து அட்டகாசம் செய்ததுடன் இறைச்சி வெட்டும் கத்தியை கொண்டு எரிவாயு கலனின் குழாயை வெட்ட முயன்ற ஆடவரை போலீ சார் கைது செய்தனர்.இச்சம்பவம் நேற்று நண்பகல் 12.45 மணியளவில் பெக்கான் சிம்பாங் கோலாவிலுள்ள உணவகத்தில் நிகழ்ந்தது. இச்சம்பவம் நிகழ்ந்தபோது உணவகத்தில் வாடிக்கையாளர்கள் நிறைந்திருந்தனர். இறைச்சி வெட்டும் கத்தியை ஏந்திவந்த 37 வயது ஆடவர் உண வகத்தில் தேநீர் கலக்கும் இடத்திற்கு சென்றுள்ளார். அவர் வேகமாக கூச்சல் இட்டதுடன் எரிவாயு கலனின் குழாயை வெட்ட முயன்றுள்ளார். அதிர்ச்சி அடைந்த வாடிக்கையாளர்களும் அங்கிருந்த பணியாளார்களும் உணவகத்தை விட்டு வெளியேறியுள்ளனர். இச்சம்பவம் தொடர்பில் உணவகத்தின் உரிமையாளர் போலீசுக்கும் தீயணைப்புப் படைக்கும் தகவல் தெரிவித்துள்ளார். ஜாலான் ராஜா தீயணைப்பு நிலை யத்திலிருந்து அங்கு விரைந்த தீயணைப்புப் படையினர் அந்த ஆடவரின் செயலை முறியடிக்க முயன்றனர். நீர் குழாயை கொண்டு அந்த ஆடவரின் செயலை தடுத்தனர். எரிவாயு கலனை கட்டி அணைத்தபடி நின்று கொண்டிருந்த அந்த ஆடவரை அதிகாரிகள் அங்கிருந்து வெளியேற்றினர். அங்கு வந்த போலீசார் அவரை கைது செய்தனர். இந்த சம்பவத்தை கைப்பேசியில் பதிவு செய்தவர் அதனை சமூக வலைத்தளத்தில் பதிவேற்றம் செய்ததுடன், சம்பந்தப்பட்ட ஆடவர் மனநிலை பாதிக்கப்பட்டவர் என வர்ணித்துள்ளார். இச்சம்பவம் தொடர்பில் போலீசார் சோதனை மேற்கொண்டனர். கைது செய்யப்பட்ட ஆடவர் மனநில பாதிக்கப்பட்டவர் அல்ல. சில தினங்களுக்கு முன்பு அவரின் கைப்பேசி சம்பந்தப்பட்ட உணவகத்தில் காணாமல் போனதால் அவர் கோபத்தில் இச்செயலை செய்ததாக கோத்தா ஸ்டார் மாவட்ட போலீஸ் தலைவர் முகமட் ரோஸி ஜிடின் தெரிவித்தார். கைது செய்யப்பட்ட ஆடவர் மீது கார் திருட்டு சம்பவம் தொட ர்பில் குற்றப்பதிவு உள்ளது. மேல் விசாரணைக்காக கைது செய்யப்பட்டவர் தடுப்புக் காவ லில் வைக்கப்பட்டுள்ளதாக அவர் சொன்னார்.


மலிண்டோ ஏர் பாத்தேக் ஏர் ஆக பெயர் மாற்றம்.

சிப்பாங், நான்கு வயது நிரம்பிய மலிண்டோ ஏர் விமான நிறுவனம் பாத்தேக் ஏர் என்ற அதன் புதிய பெயர் மாற்றத்துடன் உலகின் முதலாவது போயிங் 737 மேக்ஸ்8 என்ற விமானத்தை தனது சேவையில் ஈடுபடுத்தியுள்ளதன் வழி வான்போக்குவரத்துச் சேவையில் புதிய முத்திரையையும் சாதனையையும் ஏற்படுத்தியுள்ளது. நேற்று முன்தினம் காலை இங்கு கே.எல்.ஐ.ஏவில் மலிண்டோ ஏர் நிறுவனத்திற்குச் சொந்தமான உலகின் முதலாவது போயிங் 737 மேக்ஸ்8 ரக புதிய விமானத்தின் சிங்கப்பூருக்கான முதல் வெள்ளோட்ட துவக்க விழா நடைபெற்றது. இந்நிகழ்வில் பேசிய அதன் தலைமை செயல்முறை அதிகாரி சந்திரன் ராமமூர்த்தி, நான்கு ஆண்டுகளுக்கு முன்பு வான் போக்குவரத்துச் சேவையில் ஈடுபட்ட மலிண்டோ ஏர் நிறு வனத்தின் மைல் கல்லாக இந்தப் புதிய விமானத்தின் சேவை அமைந்துள்ளது. பல்வேறு புதிய தொழில் நுட்பத்துடன் கூடிய போயிங் 737 மேக்ஸ்8 விமானத்தின் சிங்கப் பூருக்கான முதல் சேவை துவங்கி யுள்ளதுடன் இவ்வாண்டு இறு திக்குள் தருவிக்கப்படவுள்ள மேலும் மூன்று போயிங் 737 மேக்ஸ்8 புதிய விமானங்களின் மூலமாக வட இந்தியா, பாகிஸ் தான், வங்காளதேசம் போன்ற நாடுகளுக்கான தனது சேவையை விரிவாக்கம் செய்யவிருப்பதாக அவர் கூறினார். தொடர்ந்து பேசிய அவர், கடந்த நான்கு ஆண்டுகளாக மலிண்டோ ஏர் என்றழைக்கப் படும் தங்களின் விமான நிறு வனத்தின் பெயரை இவ்வாண்டு இறு திக்குள் பாத்தேக் ஏர் என பெயர் மாற்றம் செய்யவிருப்பதாக தெரிவித்த அவர் அதன் தொடக்கமாக இன்று பாத்தேக் ஏர் என்ற பெயரில் சிங்கப்பூருக் கான தனது முதல் சேவையை தொடங்கியுள்ளதாக அவர் கூறினார். பன்னிரெண்டு விமானங்களைக் கொண்டு பதினாறு நாடுகளை உள்ளடக்கியுள்ள நாற்பத்தைந்து இலக்குகளுக்கு மலிண்டோ ஏர் தனது வான் போக்கு வரத்து விமானச் சேவையை வழங்கி வருவதாக அவர் தெரிவித்தார். 180 பயணிகள் பயணிப்பதற்கான வசதியினைக் கொண்ட இப்புதிய போயிங் 737 MAX 8 விமானத்தின் வழி நேற்று காலை 10.30 மணியளவில் கோலாலம்பூர் அனைத்துலக விமான நிலையத்திலிருந்து பிரமுகர்கள், பத்திரிகையா ளர்களுடன் தனது முதல் பயணத்தை சிங்கப்பூருக்கு மேற்கொண்டது.


கர்நாடகாவை மிரட்ட 30 ரூபாய் கேசட் போதும்!’ - வீரப்பன் மனைவி முத்துலட்சுமி

என் கணவர் வீரப்பன் உயிருடன்  இருந்தவரை கர்நாடக அரசு தமிழகத்துக்குத் தண்ணீர் கொடுத்து வந்தது. இதனால் தமிழக விவசாயிகள் நலமுடன் இருந்தனர். ரூ.30 மதிப்புள்ள கேசட் ஒன்றை கர்நாடக அரசுக்கு என் கணவர் அனுப்பி வைத்தால் அதை மதித்து, என் கணவருக்குப் பயந்துகொண்டு அந்தக் கேசட்டில் உள்ள அனைத்து கோரிக்கைகளையும்  நிறைவேற்றித் தந்தது கர்நாடக அரசு என்று சந்தனக் கடத்தல் வீரப்பன் மனைவியும் மண் காக்கும் வீரத்தமிழர் பேரமைப்பு நிறுவனருமான முத்துலட்சுமி வீரப்பன் கூறினார்.

காவிரி மேலாண்மை வாரியம் அமைக்காத மத்திய அரசைக் கண்டித்து காவிரி உரிமை மீட்புக்குழு சார்பில் கல்லணையில் உறுதிமொழி ஏற்பு கூட்டம் நடந்தது. இதில் கலந்துகொள்வதற்காகத் தஞ்சை வந்த முத்துலட்சுமி வீரப்பன் செய்தியாளர்களைச் சந்தித்துப் பேசினார். அவர் பேசுகையில், ''என் கணவர் வீரப்பன் உயிருடன் இருந்த வரை கர்நாடக அரசு தமிழகத்துக்கு தண்ணீர் கொடுத்து வந்தது. இதனால் தமிழக விவசாயிகள் நலமுடன் இருந்தனர். தமிழக மாவட்டங்களில் குடிநீர் தட்டுப்பாடு இல்லை. ரூ.30 மதிப்புள்ள கேசட் ஒன்றை கர்நாடக அரசுக்கு என் கணவர் அனுப்பி வைத்தால், அதை மதித்து, அருக்குப் பயந்துகொண்டு அந்தக் கேசட்டில் உள்ள அனைத்து கோரிக்கைக்ளையும் கர்நாடக அரசு நிறைவேற்றித் தரும்.

ஆனால், இன்று உச்ச நீதிமன்றம் உத்தரவுப் பிறப்பித்தும் அதைக் கர்நாடக அரசு மதிக்கவில்லை. காவிரி மேலாண்மை வாரியம் அமைப்பதற்கு கர்நாடக அரசு, தமிழக அரசு, மத்திய அரசு  ஆகிய 3 அரசுகளுக்கும் பொறுப்புள்ளது. கர்நாடக மாநிலத்தில் எல்லோரும் ஒன்றுகூடி தமிழகத்துக்குத் தண்ணீர்விடக் கூடாது என்று போராடுகின்றனர். ஆனால், நமது உரிமையைக் கேட்டுப் போராடினால் தமிழக அரசு பொய் வழக்கு போடுகிறது. போராட்டம் நடத்துபவர்கள்மீது தடியடி நடத்துகிறது. காவிரிநீர் கேட்டுப் போராடுபவர்கள்மீது இனி தமிழக அரசு வழக்கு பதியக் கூடாது. தடியடி நடத்தக் கூடாது. இதுவரை பதிவு செய்த எல்லா வழக்குகளையும் வாபஸ் பெற வேண்டும்.

இந்தக் கோரிக்கையை வலியுறுத்தி வரும் 30-ம் தேதி மண் காக்கும் வீரத்தமிழர் பேரமைப்பு சார்பில் கல்லணையிலிருந்து மக்கள் சந்திப்பு ஊர்தி பயணம் மேற்கொள்ளப்பட உள்ளது. இந்தப் பயணம் மே மாதம் 3-ம் தேதி நெய்வேலியில் நிறைவடைகிறது. வரும் 3-ம் தேதிக்குள் காவிரி மேலாண்மை வாரியத்தை அமைக்கவில்லையென்றால் நெய்வேலி மின் நிலையத்தை முற்றுகையிட்டுப் போராட்டம் நடத்தப்படும்.

தமிழகத்துக்குத் தண்ணீர் தர மறுக்கும் கர்நாடகாவுக்கு ஏன் இங்கிருந்து மின்சாரம் வழங்க வேண்டும். அதைத் தடுத்து நிறுத்த போராட்டம் நடத்தப்படுகிறது. இந்தப் போராட்டத்தில் எம்.எல்.ஏ-க்கள், பல முக்கிய அமைப்புகளைச் சேர்ந்தவர்கள் கலந்துகொள்கிறார்கள்.


மீன் பிடிக்க சென்ற 97 மீனவர்கள் ராணுவ வீரர்களால் சுட்டுக்கொலை

கேமரூன் நாட்டு எல்லையில் மீன் பிடிக்க சென்ற நைஜீரியா நாட்டை சேர்ந்த 97 மீனவர்கள் ராணுவ வீரர்களால் சுட்டுக்கொல்லப்பட்டுள்ள சம்பவம் அதிர்ச்சியை ஏற்படுத்தியுள்ளது.ஆப்பிரிக்காவில் அமைந்துள்ள பகாசி என்ற தீபகற்ப பகுதியை கடந்த 2008-ம் ஆண்டு கேம ரூன் நாட்டிற்கு நைஜீரியா விட்டுக்கொடுத்தது. முன்னதாக, இந்த தீபகற்பத்தில் நைஜீரியா நாட்டினர் சுதந்திரமாக மீன் பிடித்து வந்துள்ளனர்.ஆனால், கேமரூன் நாட்டின் கட்டுப்பாட்டில் பகாசி சென்ற நாள் முதல் இப்பகுதியில் மீன் பிடிப்பவர்களுக்கு கடும் கட்டுப்பாடுகளை கேமரூன் விதித்தது.இதனை தொடர்ந்து தீபகற்பத்தில் மீன் பிடிக்க வரும் நைஜீ ரியா மீனவர்களுக்கு தலா 300 டாலர் கட்டணத்தை கேமரூன் நிர்ணயம் செய்தது. கேமரூன் நாட்டின் இந்த விதிகளை மீறி கட்டணம் செலுத்தாமல் நைஜீரியா மீனவர்கள் மீன் பிடித்துள்ளனர்.இந்நிலையில், கடந்த வாரம் கட்டணம் செலுத்தாமல் மீன் பிடிக்க சென்ற 97 மீனவர்களை கேமரூன் ராணுவம் கொடூரமாக சுட்டுக் கொலை செய்துள்ளது. இத்தாக்குதலில் இருந்து தப்பிய சில மீனவர்கள் நைஜீரியா அரசிடம் புகார் அளித்துள்ளனர்.ஆனால், இத்தாக்குதல் தொடர்பாக கேரூன் அரசு இதுவரை எவ்வித கருத்தையும் வெளியிடாத நிலையில் 97 மீனவர்கள் கொலை செய்யப்பட்டது தொடர்பாக விரிவான விசாரணை நடத்தப்படும் என நைஜீரியா அரசு தெரிவித்துள்ளது.


பெண் பணியாளரின் கட்-அவுட் விளம்பரத்தை அகற்றியது செல் மலேசியா

கோலாலம்பூர், தனது எண்ணெய் நிலையங்களில் வாடிக்கையாளர்களை வரவேற்பதைப் போல் வைக்கப்பட்டிருந்த பெண் ஒருவரின் கட் - அவுட் விளம்பரத்தை ஷெல் மலேசியா எண்ணெய் நிறுவனம் நேற்று அகற்றியது. மனித உயர விளம்பர அட்டையிலான அந்த கட்- அவுட்டில் தோன்றியிருக்கும் மலேசியப் பெண்ணை, கட்டியணைப்பது போலவும் முத்தமிடுவது போல வும் சில ஆண்கள் செய்துள்ள சேட்டைகள் சமூக வலைத்தளங் களில் பரவலாக பதிவிறக்கம் செய்யயப்பட்டு பகிரப்பட்டு வருகிறது. இதனால் ஏற் பட்டுள்ள அசௌகரியத்தை கருத்தில் கொண்டு ஷெல் மலேசிய நிறுவனம் இம்முடிவை செய்துள்ளதாக அது அறிவித்துள்ளது. மலேசியாவில் முன்னணி எண்ணெய் நிறுவனமான ஷெல், நாடு முழுவதும் 950க்கும் மேற்பட்ட எண்ணெய் நிலையங்களை கொண்டுள்ளது. வாடிக்கை யாளர்களை அன்புடன் உபசரிக்கும் நோக்கில்தான் 25 வயதுடைய நூர் ஷாஃபில்லா வின் கட் அவுட்டை எண்ணெய் நிலையங்களில் வைத்துள்ளது. ஷெல் உடையில் காணப்படும் ஆள் உயர அந்தப் பெண்ணின் கட் அவுட்டை கட்டி ப்பிடிப்பது உட்பட சில ஆபாச தன்மையிலான சேட்டைகளை அண் மைய காலமாக புரிந்து வருகின்றனர் என்பதை அவர்கள் பதிவிறக்கம் செய்து ள்ள சமூக வலைத்தளங்களில் பகிரப்பட்டு வரும் படங்களின் மூலம் அறிய முடிகிறது. பெரும்பாலான முஸ்லிம்கள் வாழும் நாட்டில் இது போன்ற செயல்கள் ஏற்றுக்கொள்ளத் தக்கது அல்ல. நமது பண்பும் அல்ல. எனவே கலாச்சார தன் மைக்கு முரணாக நடந்து கொள்ளும் சம்பவங்கள் இனியும் அனுமதிக்கக்கூடாது என்ற நோக்கிலே அந்தப் பெண்ணின் கட் - அவுட் விளம்பரம் அகற்றப் படுவதாக ஷெல் நிறுவனம் தெரிவித்துள்ளது.


இறந்தவர்களின் பெயரைச் சொல்லி நிதி!

சாலை விபத்தொன்றில் தாய் - தந்தை இருவரையும் இழந்து மீளாத் துயருற்றிருக்கும் பிள்ளை களுக்கு மேலும் ஒரு திடுக்கிடும் சம்பவம் நேற்று முன்தினம் நிகழ்ந்தது.கொஞ்சமும் இறக்கமில்லாத நபர் ஒருவர் மரணமுற்றவர்களின் குடும்பத்திற்கு உதவ வேண்டி யுள்ளதாக கூறி வங்கி கணக்கு எண்களை வழங்கி வசூலில் இறங்கி வரும் தகவல் தற்போது வாட்ஸ்சாப், முகநூல் வழி விரைவாக வைரலாகி வருகிறது. இச்சம்பவத்தை அறிந்து அதிர்ச்சியடைந்த நிலையில் நேற்று இங்குள்ள தெலுக் பங்லீமா காராங் போலீஸ் நிலையத்தில் புகார் செய்த மரணமுற்றவர்களின் மகனான மணி சங்கரன் த/பெ மணிவேலு பின்னர் செய்தியாளர்களை சந்தித்தார். அண்மையில் நிகழ்ந்த சாலை விபத்தில் எங்கள் பெற்றோரை இழந்து துயருற்று இருக்கும் இந்நிலையில் எங்களுக்கு உதவ வேண்டும் எனக்கூறி 125001080492186 அல் ராஜ் எனும் வங்கிக் கணக்கில் நிதியினை வழங்கி உதவுமாறு கூறும் தக வலை வைரலாக்கி விட்டிருக்கும் சம்பவம் எனக்கும் என் சகோ தரிக்கும் மிகுந்த வேதனையை அளிப்பதாக இருக்கிறது என மணிசங்கரன் தெரிவித்தார். சாலை விபத்தில் சிக்கிய பெற்றோர் எங்களை விட்டுப் பிரிந்து ஏழு நாட்கள் கடந்துவிட்ட இந்நிலையில் இதுவரை யாரிடமும் நாங்கள் நிதியுதவி கோரிய தில்லை. ஆனால் எங்கள் பெற்றோரின் பெயரைச் சொல்லி நிதி வசூல் மோசடியில் ஈடுபட் டிருப்பது கண்டிக்கதக்க நடவடிக்கையாகும். வசூல் வேட்டையில் ஈடுபட் டுள்ள சம்பந்தப்பட்ட ஆடவருக்கு எதிராக போலீசார் கடும் நடவ டிக்கை எடுக்க வேண்டும்மெனக் கூறிய மணிசங்கர் எங்கள் பெற்றோரின் மரணம் தொடர்பில் ஆழ்ந்த ஆனுதாபங்களை தெரிவித்த பொது மக்களுக்கு நன்றி கூறும் அதேவேளை மேற்கொண்ட வங்கிக் கணக்கில் தயவு செய்து ஒரு வெள்ளிகூட சேர்த்துவிட வேண்டாம் என அவர் கேட்டுக்கொண்டார். சரவாக்கில் மெரின் பொறி யியல் துறையில் பயிற்சியை மேற்கொண்டு வரும் மணிசங் கரை சம்பவத்தன்று போர்ட் கிள்ளானிலுள்ள வெஸ்ட் போர்ட் துறைமுகத்திற்கு அழைத்துச் சென்று வழியனுப்பி விட்டு வீடு திரும்பிக் கொண்டிருந்த தாமான் ஜெயா உத்தாமா, தெலுக் பங்லீமா காராங்கைச் சேர்ந்த தம்பதிகளான மணிவேலு த/பெ பலராமன் (வயது 47), அவரின் மனைவி மாலதி த/பெ.சுப்பிரமணியம் (வயது 42) என்ற இருவரும் கடந்த மாதம் 30ஆம் தேதியன்று காலை ஏறக்குறையை 7.20 மணியளவில் இங்கு எஸ்.கே.வி விரைவுச்சாலை 37.8 ஆவது கிலோ மீட்டர் பூலாவ் இண்டா அருகில் நிகழ்ந்த இரு வாக னங்கள் சம்பந்தப் பட்ட விபத்தில் சிக்கி நிகழ்விடத்திலேயே மாண்டதுடன் மற்றொரு வாகனமோட்டியான சீன ஆடவர் மருத்துவமனைக்கு கொண்டு செல்லும் வழியில் மரணமுற்றார்.


இந்தோனேசியாவில் சுனாமிப் பேரலை. 230க்கு மேற்பட்டோர் பலி

ஜாகர்த்தா,

இந்தோனேசிய எரிமலை வெடித்து கடலில் ஏற்பட்ட சுனாமி அலைகள் தாக்குதலால் 230 பேர் உயிரிழந்துள்ளனர். இரவில் மக்கள் சற்றும் எதிர்பாராத வேளையில் திடீரென ஏற்பட்ட சுனாமி அலைகளில் சிக்கி மேலும் சுமார் 800 பேர் காயமடைந்தனர். இங்குள்ள அனாக் கிராக்காதோவ் எரிமலை பல நாட்களாக குமுறிக்கொண்டிருந்த நிலை யில் சனிக்கிழமை இரவு வெடித்துச் சிதறியது.

Read More: Malasyia Nanban Tamil Daily on 24.12.2018


மோடி அரசின் கையில் சிக்கிய ரஜினி.

சென்னை ரஜினி அரசியலில் நுழைகிறாரா, அல்லது அரசியலில் அவரின் நுழைவைத் தமிழகம் எதிர்பார்க்கிறதா, அல்லது அவர் அரசியலுக்கு வருவதற்கு நிர்ப்பந் திக்கப்படுகிறாரா, அல்லது இன்றைய சூழலில் ரஜினி போன்ற ஒரு தலைவரின் சேவை தமிழகத்திற்குத் தேவையானதா என பல்வேறு கேள்விகள் எழுந் திருக்கின்றன. சாதாரணமாக இதுவரை அரசியலில் நழுவல் போக்கைக் கடைப்பிடித்த ரஜினி அண்மையில் வெளிப்படையான அரசியல் விமர்சனங்களை அவசரமாக வெளியிட்டதன் பின்னணியில் அவருக்கென மிகப்பெரும் பலமான சக்தி ஒன்று இருக்கவேண்டும் என்பது நிஜம். அந்த வகையில் மோடி அரசின் தமிழகம் மீதான நெருக்குதல், ரஜினியுடனான சந்திப்பு, அதிமுகவின் பிளவை தீர்க்காமல் ரசித்துக் கொள்கின்ற போக்கு, மத்திய அமைச்சர்கள் மூலம் தமிழகத்திற்கு விடப்படும் மிரட்டல்கள் என பலதரப்பட்ட விடாப்பிடியான பிடிவாதங்களில் இருந்து தெளிவாகப் புரிகிறது தமிழகத்தை மத்திய அரசு தன் கைக்குள் வைத்திருக்க எண்ணுகிறது என்பது. இந்திய அளவில் மோடி அரசின் ஆளுகைக்குள் பெரும்பாலான மாநிலங்கள் வீழ்ந்த போதும் கர்நாடகா மற்றும் தமிழ் நாடு இரண்டையும் அடைவதில் பெருத்த சிக்கல் இருக்கிறது. அண்மையில் உத்தரப் பிரதேச வெற்றிக்குப் பின்னர் தனிப்பெரும் தலைவராக உருவாகியிருக்கும் மோடி, கர்நாடகாவை எப் படியாவது தக்கவைத்துக் கொண்டாலும் தமிழ்நாட்டை பிடிக்குள் கொண்டுவருவதில் கடுமையான போராட்டம் உள்ளது என்பதை உணர்ந்து களத்தில் இறங்கியிருக்கிறார். இதுவரை தமிழகத்தை நெருங்க முடியாத இறுக்கமான அதிமுக ஆட்சியில் இன்றுள்ள அதிமுக பிளவு அதற்கு வழிவகுத்தும் விட்டது. எனினும் தமிழகத்தில் பாஜக வுக்கு இருக்கும் மிகக் குறைந்த செல்வாக்கில் ஆட்சியைப் பிடிப்பது சாத்தியமற்றது என்றாலும் கட்சியை வளர்த்துக்கொள்ள இதைவிட ஒரு சந்தர்ப்பம் வாய்க்காது என்பதை தெளிவாகப் புரிந்து அதற்கான புதிய யுக்தியைக் கையாள நினைத்தபோது சிக்கியவர்தான் இந்த ரஜினி. மோடி மற்றும் அமித்ஷா இருவரும் கடந்த சட்டமன்றத் தேர்தலில் ரஜினியை பாஜகவில் இணையும் முயற்சியில் இறங்கினார்கள். ரஜினி பிடி கொடுக் கவில்லை. அதற்கு முந்தைய நாடாளுமன்றத் தேர்தலில் ரஜினியின் வீட்டுக்கே சென்று மோடி அழைப்பு விடுத்தார். ரஜினி சில காரணங்களைச் சொல்லி பிடி கொடுக்காமல் பேசியிருந்தார். அதன்பின் துக்ளக் ஆண்டு விழாவில் சோ வின் இரங்கலை ரஜினியை வைத்துப் பேசவைத்தது பாஜக. அப்போது வீடி யோ கான்பரன்ஸ் மூலம் மோடியும் பேசினார். தமிழகத்தில் அசாதாரண சூழல் நிலவும் இந்நிலையில் சோ இல்லாதது வேதனை அளிக்கிறது என ரஜினி சொல்ல அதற்கு பலத்த கண்டனங்கள் கிளம்ப பாஜக அதை ரசிக்க, பல பத்திரிகைகளில் ரஜினியும் பாஜகவைச் சார்ந்தவர் எனும் தோரணையை திட் டமிட்டு மோடி அரசு அரங்கேற்றியது. இதனிடையே டில்லித் தலைமை இருமுறை ரஜினியை தொலைபேசியில் தொடர்புகொண்டு ஜெயலலிதா மறைந்துவிட்டார், கலைஞருக்கு வய தாகிவிட்டது, இந்நிலையில் மக்கள் நலன்கருதி நீங்கள் அரசியலில் இறங்க வேண்டும், அதற்கான அடித்தளத்தை நாங்கள் வலுவாக்கித் தருகிறோம் என அழைப்பு விடுத்திருக்கிறது.மேலும் மோடி உங்கள் மீது மிகுந்த மரியாதை வைத்திருக்கிறார், பிரதமர் வேட்பாளர் என்றுகூடப் பார்க்காமல் உங்கள் வீட் டுக்கு வந்தார், பண முடக்க அறிவிப்பின்போது நீங்கள்தான் முதலில் ஆதரித்தீர்கள், உங்கள் ஆன்மிக வாழ்க்கை பாஜகவுக்கு மிகவும் பிடித்திருக்கிறது என ரஜினியின் மூளை சலவை செய்யப்பட்டது. இது தொடர்பாக ரஜினி தமிழகத்தில் தன் நெருக்கமானவர்களிடம் பேசியபோது பொறுமையாக இருங்கள், தமிழகத்தில் பாஜகவுக்கு செல்வாக்கு இல்லை. உங்கள் செல்வாக்கால் அதிக வெற்றி ஏற்படலாம், ஆனால் பாஜகவுக்கு எதிராக எதிர்மறை விளைவுகள் ஏற்படலாம் எனவும் அறிவுறுத் தியுள்ளனர். எதற்குமே ரஜினி பிடிகொடுக்காத போது இறுதியாக பாஜக வகுத்த திட்டம் விசித்திரமானது. அதாவது ரஜினியை களத்தில் இறக்காமல் அவரை வைத்து பெரும் அமைப்பை உருவாக்குவது. அதன் பின்னர் ரஜினியின் ரசிகர் மன்றங்களை அதனுடன் ஒன்றிணைப்பது. ரஜினியின் ஆன்மிக சிந்தனைகள் ஊடாக கொஞ்சம் கொஞ்சமாக பாஜகவில் இணைப்பது என திட்டம் வகுத்துக் கொடுத்தது மோடி அரசு. மோடியுடன் ரஜினியும் இணைந்த ஒரு போட்டோ மட்டுமே போதும் தமிழகத்தை வெல்வதற்கு என நம்புகிறது பாஜக. அதனால்தான் பாஜகவின் கங்கை அமரனும் ரஜினிகாந்தும் இணைந்த படத்தைப் பிரமாண்டமாக வெளியிட்டது பாஜக.எதற்கும் பிடிகொடுக்காதிருந்த ரஜினி, சில நாட்களுக்கு முன்னர் ரசிகர்களை சந்தித்தபோது போருக்குத் தயாராகுங்கள் என உரைத்தது, நிச்சயம் பாஜகவின் திட்டத்தின்படிதானா என்பதை வரும் நாட்கள்தான் பதில் சொல்லவேண்டும்.


டொனால்ட் டிரம்ப் ஒரு முட்டாள்

ஒரு முட்டாளை அதிபராக தெரிவு செய்துள்ள அமெரிக்காவின் அழிவு விரைவில் நிகழும் என ஐ.எஸ் அமைப்பு கடுமையாக விமர்சனம் செய்துள்ளது. அமெரிக்க அதிபராக டொனால்ட் டிரம்ப் தெரிவானதை தொடர்ந்து தற்போது டிரம்பை முதன் முதலாக விமர்சித்து ஐ.எஸ் தீவிரவாத அமைப்பு வீடியோ ஒன்றை வெளியிட்டுள்ளது. சுமார் 37 நிமிடங்கள் பதிவாகியுள்ள அந்த வீடியோவில் ஐ.எஸ் அமைப்பின் செய்தி தொடர்பாளரான Abu Hassan al-Muhajer என்ற தீவிரவாதி கிண்டலாக பேசியுள்ளான். அதில், ‘அமெரிக்கா மூழ்கி விட்டது. இனி அமெரிக்காவை காப்பாற்ற யாராலும் காப்பாற்ற முடியாது. உலகம் முழுவதும் உள்ள ஐ.எஸ் தீவிரவாதிகளின் இரையாக அமெரிக்கா மாறிவிட்டது. அமெரிக்காவின் அழிவு கண்கூடாக நன்றாக தெரிகிறது. சிரியா, ஈராக் மற்றும் இஸ்லாம் பற்றிய சிறு அறிவும் இல்லாத ஒரு முட்டாள் தான் அமெரிக்காவை ஆள்கிறார்’ என கடுமையாக விமர்சனம் செய்யப் பட்டுள்ளது. மேலும், சமீபத்தில் நிகழ்த்தப்பட்ட தீவிரவாத தாக்குதல்களை புகழ்ந்து பேசிய அந்த தீவிரவாதி ‘அமெரிக்கா, ரஷ்யா மற்றும் பிற ஐரோப்பிய நாடுகளிலும் தொடர்ந்து தாக்குதல்களை நிகழ்த்த வேண்டும். உலகம் முழுவதும் பரவியுள்ள தீவிரவாதிகள் இந்த தாக்குதல்களை வெற்றிகராம நிகழ்த்த வேண்டும் என அந்த வீடியோவில் தெரிவிக்கப்பட்டுள்ளது.


காப்பி சர்ச்சையில் ஐஸ்வர்யாவின் வை ராஜா வை

தமிழில் தயாராகும் படங்களில் எண்பது சதவீதம் பிற படங்களின் பாதிப்பில் எடுக்கப்படுபவை. சில அப்பட்ட காப்பிகள், சில புத்திசாலித்தனமான தழுவல்கள்.

காப்பி குறித்து எழுதி நமக்கே போரடித்துவிட்டதால், மணிரத்னத்தின் ஓ காதல் கண்மணிக்கும், ஹாலிவுட், ப்ரெண்ட்ஸ் வித் பெனிபிட்ஸ் படத்துக்குமான பத்து பொருத்தங்களை நாம் பட்டியலிடவில்லை. மேலும், மணிரத்னத்தின் ஆத்மார்த்த குரு பாலசந்தரின் புதுப்புது அர்த்தங்களிலும் ஓ காதல் கண்மணியின் சாயலை காணலாம்.

நிற்க. விஷயம் ஓ காதல் கண்மணி பற்றியதல்ல. ஐஸ்வர்யாவின் இரண்டாவது படம், வை ராஜா வை ஹாலிவுட் படத்தின் தழுவல் என்றொரு செய்தி வெளியாகியுள்ளது. 2008 -இல் ஹாலிவுட்டில் 21 என்ற படம் வெளியானது. படத்தின் நாயகன் ஒரு ஸ்டூடண்ட். ஹார்வர்ட் ஸ்கூல் ஆஃப் மெடிசினில் படித்து டாக்டராக வேண்டும் என்பது அவனது கனவு. அதற்கு நிறைய டப்பு வேண்டும்.


கொரிய திரைப்பட விழாவில் கலந்து கொள்ள ‘மெர்சல்’ படத்துக்கு அழைப்பு!

கொரிய நாட்டில் நடைபெறும் திரைப்பட விழாவில் கலந்து கொள்ள விஜய் நடித்த ‘மெர்சல்’ படத்துக்கு தற்போது அழைப்பு வந்துள்ளது.

அட்லி இயக்கத்தில் நடிகர் விஜய் மூன்று வேடங்களில் நடித்த பிரம்மாண்ட படம் ‘மெர்சல்’. இந்தப் படம் தமிழ் சினிமா ரசிகர்கள் மத்தியில் அமோக வரவேற்பை பெற்றது. வசூலிலும் உலக சாதனை படைத்துள்ளது. சமீபத்தில் இந்த படத்திற்கு இங்கிலாந்தில் தேசிய விருது கிடைத்தது.

அதை விஜய் ரசிகர்கள் பெருமையுடன் கொண்டாடினர் இந்நிலையில் தற்போது கொரியா நாட்டில் நடக்கவுள்ள பியூச்சன் இண்டெர்நேஷனல் படவிழாவில் ‘மெர்சல்’ படம் திரையிட அழைப்பு வந்துள்ளதாக கூறப்படுகிறது. இது விஜய் படத்திற்கு கிடைத்த அடுத்த சர்வதேச கௌரவம் என்பதால் ரசிகர்கள் இதை கொண்டாடி வருகின்றனர்.


மு.க. ஸ்டாலின் விரைவில் தமிழக முதல்வர் ஆவார் - ராகுல் காந்தி பேச்சு

நாகர்கோவில் பிரசார கூட்டத்தில் பேசிய காங்கிரஸ் தலைவர் ராகுல் காந்தி, விரைவில் திமுக தலைவர் முக ஸ்டாலின் தமிழகத்தின் முதல்வராக போகிறார். இங்கே அமைந்திருக்கும் காங்கிரஸ் - திமுக கூட்டணி மக்களுக்கான கூட்டணியாகும். பிரதமர் மோடி தமிழகத்தின் மொழி, கலாச்சாரம், வாழ்வாதாரத்திற்கு எதிரான நிலையை கொண்டுள்ளார்.  2019 தேர்தலில் தமிழக மக்களின் உரிமை குரல் ஒலிக்கும். தமிழகத்தில் இன்று நடப்பது மோடி ஆட்டிவைக்கும்  கைப்பாவை ஆட்சியாகும்.

கடந்த காலத்தில் திமுக - அதிமுக போட்டியிருந்தது. இருபக்கமும் வலுவான தலைவர்கள் இருந்தனர். ஆனால், இப்போது  மத்திய அரசு தமிழகத்தில் மறைமுகமாக ஆட்சி செய்கிறது. மத்தியில் தமிழகத்தின் கை ஓங்கியிருந்தது. இப்போது மோடியின் கை ஓங்கியுள்ளது. இந்திய இறையாண்மைக்கு எதி ராக அரசின் ஒவ்வொரு நிறுவனங்களையும் சிதைத்து வருகிறார். ஒவ்வொரு மாநிலங்களுக்கும் நெருக்கடியை கொடுத்து ஆட்சியை அடக்க முயற்சி செய்கிறார். மோடி எங்கு என்ன வேண்மென்றாலும் செய்யலாம், தமிழகத்தில் அது நடக்காது. தமிழக மக்கள் அடக்கி ஆழுவதை அங்கீகரிக்க மட்டார்கள்.

தமிழக மக்கள் எப்போது உண்மையின் பக்கம் உள்ளனர். தமிழ் மக்களின் போராட்டம் உண்மை, தர்மம், நியாயத்திற்காக நடக்கும். பிரதமர் மோடி பொய்யைதவிர எதையும் சொல்வது கிடையாது. ரூ. 15 லட்சம் கொடுக்கப்படும் என கூறினார். 2 கோடி வேலைவாய்ப்பு உருவாக்கப்படும் என்றார். எதையும் நிறைவேற்றவில்லை. இந்தியாவில் 45 ஆண்டுகள் இல்லாத வகையில் வேலைவாய்ப்பின்மை உள்ளது. தமிழக விவசாயிகள் போராடு கிறார்கள். டெல்லியில் போராடிய விவசாயிகளை நேரடியாக பார்த்தேன். அவர்களுடைய வலி தெரியும், உண்மையான நிலையை பார்த்து வருத்தம் அடைந்தேன்.

எங்களுடைய வாக்குறுதிபடி ஆட்சிக்கு வந்த மாநிலங்களில் விவசாய கடன்களை தள்ளுபடி செய்துள்ளோம். மோடியோ, அவருடைய தொழில் நண்பர்களுக்காவும், கார்ப்பரேட் நிறுவனங்களுக்காகவும் பணியாற்றுகிறார். இப்போது ஜம்மு காஷ்மீரும் அம்பானியின் வசம் சென்றுவிட்டது. காங்கிரஸ் ஆட்சிக்கு வந்தால் நாடு முழுவதும் ஒரே வரி, எளிமையான வரி அமலுக்கு வரும். காங்கிரஸ் ஆட்சிக்கு வரும்போது தமிழகம் முக்கிய தொழில் மையமாகும். பிரதமர் மோடியால் நாடு இரண்டாக பிரிந்து காணப்படுகிறாது.

ஒரு பக்கம் பணக்கார்கள் சொகுசாக வாழ்கிறார்கள், மறுபக்கம் விவசாயிகள் வருமானமின்றும், இளைஞர்கள் வேலையின்றும் கஷ்டங்களை அனு பவித்து வருகிறார். உண்மை வெல்லும் போது பிரதமர் மோடி சிறையில் இருப்பார். ரபேல் விமான ஒப்பந்தத்தில் அம்பானிக்கு ரூ. 30 ஆயிரம் கோடியை வழங்கியுள்ளார் என்று பேசினார். தொடர்ந்து பிரதமர் மோடியையும், பா.ஜனதாவையும் விமர்சனம் செய்து பேசி வருகிறார்.


ஜோங் - நாமின் உடல் விவகாரம்!

வடகொரியத் தலைவர் கிம் ஜோங் - உன்னின் ஒன்றுவிட்ட மூத்த சகோதரர் கிம் ஜோங் - நாமின் மரணப் புலனாய்வில் மலேசியா தென் கொரியாவுடன் கூட்டுச் சதி செய்கிறது எனும் வடகொரியாவின் குறை கூறல்களை தென் கொரியா மறுத்துள்ளது. அந்த மரண விசாரணையில் அந்நிய சக்திகளுடன் சேர்ந்து மலே சியா செயல்படுகிறது என மலேசியாவுக்கான வட கொரியத் தூதர் காங் சோல் கடந்த திங்களன்று கூறினார். காங்கின் குறைகூறல் பகுத் தறிவுக்கு ஒவ்வாத போலி வாதம் அது பதிலுரைப்பதற்கு ஏற்புடையதல்ல என தென் கொரிய அதிகாரி கூறியதாக யோன்ஹாப் செய்தி நிறுவனம் தகவல் வெளியிட்டுள்ளது.ஜோங் நாமின் மரணம் தொடர் பில் வடகொரியாவுக்கும் மலே சியாவுக்குமிடையே அரச தந்திர மோதல் அதிகரித்து வருகிறது. காங்கின் குறை கூறல் அடிப்படையற்றது என வர்ணித்து விஸ்மா புத்ரா கடந்த திங்களன்று அறிக்கை வெளி யிட்டுள்ளது. மலேசியாவின் நன் மதிப்பை களங்கப்படுத்தும் வகையிலான ஆதாரமற்ற ஏதேனும் குறை கூறல் முயற்சிகளை மலேசிய அரசாங்கம் மிகவும் கடுமையாகக் கருதுகிறது என அந்த அறிக்கை யில் குறிப் பிடப்பட்டுள்ளது. ஜோங்-நாமின் சவப்பரி சோதனையின்போது பியோங் யாங் அதிகாரிகள் உடனில்லை. அதனால் அப்பரி சோதனை முடிவை வடகொரியா ஏற்காது என்றும் காங் கடந்த வாரம் கூறினார். அவ்வுடலை மலே சியா உட னடியாக ஒப்படைக்க வேண்டும் என காங் சோல் கோரினார். ஜோங் நாமின் உட லைக் கோர அவரின் குடும்பத் தாருக்கு இரு வார கால அவ காசம் வழங்கப்படும் என மலேசிய போலீஸ் கூறியது. தன் தந்தையின் உடலை அடையாளம் காணும் வகையில் ஜோங் நாமின் மகன் கிம் ஹான் - சோன் மலே சியாவுக்கு வருவதாக வதந்தி நிலவியது.எனினும் கேஎல்ஐஏ 2க்கு விரைந்த ஊடகப் பணியாளர்கள் அப்படியான அறிகுறி எதையும் காணவில்லை எனத் தெரிவிக் கப்பட்டுள்ளது.


அழகிரியை நீக்கிய முடிவில் உறுதியாக இருந்தார் கருணாநிதி! - ஸ்டாலினுக்கு விளக்கிய பேராசிரியர்

தி.மு.க செயல் தலைவர் ஸ்டாலினுக்கு எதிராகப் போர்க்கொடி உயர்த்தியிருக்கிறார் மு.க.அழகிரி. 'தலைவர் எடுத்த முடிவை மறுபரிசீலனை செய்வது நல்லதல்ல. அவரைச் சேர்க்காமல் இருப்பதே நல்லது' என ஸ்டாலினிடம் விளக்கியிருக்கிறாராம் பேராசிரியர் அன்பழகன்.

சென்னை, மெரினாவில் உள்ள கருணாநிதி சமாதிக்கு இன்று காலை வந்த மு.க.அழகிரி, 'கருணாநிதியின் விசுவாசமிக்க தொண்டர்கள் என் பக்கம்தான் உள்ளனர்' எனக் கூறி அறிவாலயத்தை அதிரவைத்துவிட்டுச் சென்றார். அவரது இரண்டு வரி பேட்டி, குடும்பத்துக்குள் பலத்த விவாதமாகியிருக்கிறது. கருணாநிதி மறைவுக்குப் பிறகு, யார் யாருக்குப் பதவி கொடுக்க வேண்டும் என்பது குறித்து குடும்ப உறவுகளுக்குள் கருத்து மோதல் நடந்து வருகிறது.

நாளை நடக்க இருக்கும் செயற்குழுவுக்குப் பிறகு, பொதுக்குழுவுக்கான தேதி அறிவிக்கப்பட இருக்கிறது. அதில், தி.மு.கவின் அதிகாரபூர்வ தலைவராகப் பொறுப்பேற்க இருக்கிறார் மு.க.ஸ்டாலின். இதில், அழகிரியின் ரீ-என்ட்ரி குறித்து குடும்பத்தினர் பலரும் வற்புறுத்தி வந்ததால், இதுகுறித்து பொதுச் செயலாளர் அன்பழகனுடன் விரிவாக விவாதித்தார் ஸ்டாலின். கட்சியின் நன்மை கருதி சில கருத்துகளை தெரிவித்திருக்கிறார் பேராசிரியர்.

அவர் பேசும்போது, 'அழகிரியை இரண்டு முறை கட்சியை விட்டே நீக்கினார் தலைவர். மீண்டும் தலைவரே அவரைச் சேர்த்திருந்தால் பரவாயில்லை. கட்சியைவிட்டு அவரை நீக்கிய பிறகு, அந்த விவகாரத்தில் தலைவர் உறுதியாக இருந்தார்.

2014-ம் ஆண்டு இரண்டாம் முறை அவரை நீக்கிய பின்னரும், அடுத்த மூன்று ஆண்டுகள் தலைவர் ஆக்டிவ்வாக இருந்தார். அப்போதெல்லாம் அழ கிரியைச் சேர்ப்பது குறித்து அவர் எந்த முடிவையும் எடுக்கவில்லை. இப்போது ஏதோ அழுத்தம் காரணமாக, அழகிரியை மீண்டும் கட்சிக்குள் சேர்த்தால் தலைவரின் முடிவையே மறுபரிசீலனை செய்வதுபோல ஆகிவிடும்.

அதனால்தான் அந்தக் காரியத்தை நாம் செய்யக் கூடாது. எனக்கு அதில் உடன்பாடு இல்லை' என உறுதியாகக் கூறிவிட்டார். இந்தக் கருத்தை ஸ்டாலினும் ஏற்றுக்கொண்டார்.

இதுகுறித்து ஸ்டாலினிடம் பேசிய சீனியர் நிர்வாகிகளும், 'தி.மு.கவுக்குள் அவர் இல்லை. ஏதோ புரட்சி செய்கிறேன் என அவர் கிளம்பினாலும், தனி யாகக் கட்சியையெல்லாம் தொடங்கி நடத்த முடியாது. மீண்டும் ஒரு தி.மு.கவை அவரால் உருவாக்க முடியாது. அவர் புதிய கட்சியைத் தொடங்கி னாலும் அதற்கு எந்தவித வரவேற்பும் கிடைக்காது.

அழகிரியை மீண்டும் சேர்த்தால், தென்மாவட்டத்தில் எந்தப் பலனும் கிடைக்கப் போவதில்லை. அவர் வந்தால், மதுரையில் மீண்டும் ஆட்டம் தொடங்கி விடும். இதனால் தமிழகம் முழுக்க கழகத்துக்குத்தான் கெட்ட பெயர் கிடைக்கும். அவர் வந்தால் கிடைக்கும் லாபத்தைவிட, நஷ்டம்தான் அதிகம் எனக் கூறியுள்ளனர். அவர் பக்கம் இருந்த பலரும் நம் பக்கம் வந்துவிட்டனர். எனவே, பேராசிரியர் சொல்வதுதான் சரி" என்ற ரீதியில் கருத்துகளைப் பகிர்ந்துள்ளனர்.

ஆனால், அழகிரி தரப்பினரோ, " தென்மாவட்டத்தில் அழகிரி இருப்பது அனைத்து வகையிலும் தி.மு.க.வுக்கு நன்மை தரக்கூடியதாக இருக்கும். அவர் வந்துவிடக் கூடாது என்பதில் ஸ்டாலினைவிட, அவருடன் இருக்கும் சிலர் உறுதியாக இருக்கின்றனர். கட்சிக்குள் அழகிரி இல்லாவிட்டால், வரக்கூடிய நாடாளுமன்றத் தேர்தலில் தி.மு.கவுக்கு நிச்சயம் பின்னடைவு ஏற்படும்" என்கின்றனர்.


சுங்கை சிப்புட் தொகுதியில் மீண்டும் சாமிவேலுவா?

ம.இ.கா.வின் பாரம்பரிய தொகுதிகளில் ஒன்றான சுங்கை சிப்புட் நாடாளுமன்றத் தொகுதியை வரும் 14-ஆவது பொதுத்தேர்தலில் மீட்டெடுக்கும் முயற்சிகளில் கட்சி தற்போது மும்முரமாக இறங்கியுள்ள நிலையில் சுங்கை சிப்புட் நாடாளுமன்றத் தொகுதியில் டத்தோஸ்ரீ உத்தாமா ச.சாமிவேலு மறுபடியும் போட்டியிடும் சாத்தியம் நிலவுவதாக கோடிகாட்டப் பட்டுள்ளது. வெற்றி பெறும் வேட்பாளருக்கே வாய்ப்பு வழங்கப்பட வேண்டும் என்பதில் பிரதமர் டத்தோஸ்ரீ நஜீப் துன் ரசாக் மிகவும் கண்டிப்பாக இருக்கும் பட்சத்தில், இதில் ம.இ.கா. சிலந்தி வலைக்குள் சிக்கிக்கொள்ள தயாராக இல்லை. குறிப்பாக, கட்சியில் நிலவும் சர்ச்சைகளின் காரணமாக மக்கள் மத்தியில் நம்பிக்கையை இழந்துள்ள சூழலில் இருக்கும் தொகுதிகளை இழந்து தேசிய முன்னணி கூட்டணியில் அவச்சொல்லை சம்பாதித்துக் கொள்ளவும் கட்சி தயாராக இல்லை என்பதை வட்டாரங்கள் சுட்டிக்காட்டின. சுங்கை சிப்புட் தொகுதியைப் பொறுத்த வரை ம.இ.கா. முன்னாள் தேசியத் தலைவர் டத்தோஸ்ரீ ச.சாமிவேலு சுமார் 34 ஆண்டுகள் அங்கு ‘ஆட்சி புரிந்துள்ளார்.’ சுங்கை சிப்புட் மக்களுக்கு அவர் கொண்டு வந்த மேம்பாடுகளை மக்கள் இன்னும் மறக்கவில்லை. ஆகவே, இந்த முறை மீண்டும் அவ ரையே வேட்பாளராக நிறுத்தி, மீண்டும் அத்தொகுதியை கைப்பற்றும் சாத்தியங்கள் ஆராயப்பட்டு வருவதாக கட்சிக்கு அணுக்கமான வட்டாரங்கள் குறிப் பிட்டன. தொகுதிக்கான போராட்டங்களில், சுங்கை சிப்புட் தொகுதிக்கு நான், நீ என்ற போராட் டம் ஏதும் கட்சியில் கிடையாது. காரணம், அங்கு ம.இ.கா. சார்பில் யார் நிறுத்தப்பட்டாலும் வெற்றி என்பது கேள்விக்கிடமானதே. எனினும், சுங்கை சிப்புட் என்றால் சாமிவேலு, சாமிவேலு என்றால் சுங்கை சிப்புட் என்று அங்கு நீண்ட காலமாகவே ஒரு சூழ்நிலை நிலவி வந்துள்ளது. ஆனால், சாமிவேலுவிற்கு 82 வயதாகி விட்ட நிலையில் அவர் சரியான வேட்பாளரா என்ற கேள்வியும் எழுகிறது. ஒரு வேளை அவரை அங்கு வேட் பாளராக நிறுத்துவதில் சர்ச்சை நிலவினால் அவரின் மகன் டத்தோஸ்ரீ வேள்பாரியை வேட்பாளராக நிறுத்தும் அடுத்தக் கட்ட திட்டமும் தயாராக உள்ளது என்று அறியப்படுகிறது. கடந்த 2013-ஆம் ஆண்டு தேர்தலிலேயே வேள்பாரியை அங்கு நிறுத்துவதற்கான ஏற்பாடுகள் மும்முரமாக செய்யப்பட்டன. அத்தொகுதியில் பல்வேறு அரசு சாரா இயக்கங்களுடனும் அடிமட்ட தலைவர்களுடனும் அவர் சந்திப்புகளையும் பேச்சுவார்த்தைகளையும் நடத்தியிருந்தார். அங்குள்ள மக்களின் பிரச்சினைகளை கண்டறியும்படி அப்போதைய தேசியத் தலைவர் டத்தோஸ்ரீ ஜி.பழனிவேல் கூறியதை தொடர்ந்து அவர் அங்கு தேர்தல் ஆயத்த பணிகளில் இறங்கினார். கடந்த 2008-ஆம் ஆண்டில் மொத்தம் 1,821 வாக்குகள் வித்தியாசத்தில் பி.எஸ்.எம். கட்சியின் மைக்கல் ஜெயகுமாரிடம் சாமிவேலு தோல்வியைத் தழு வினார். இது அதிர்ச்சித் தரும் ஒரு தோல்வியாக அமைந்தது. ஓர் அரசியல் ஜாம்பவானின் வீழ்ச்சியாக மக்கள் இதனை பார்த்தனர். இத்தேர்தலில் ஜெய குமாருக்கு 16,458 வாக்குகளும், சாமிவேலுக்கு 14,637 வாக்குகளும் கிடைத்தன. பதிவு பெற்றிருந்த வாக்காளர்கள் எண்ணிக்கை 47,424. ஆனால், வாக் களித்தவர்களோ 33,154 பேர். இதே ஆண்டில் சீனர்களும், இந்தியர்களும் ஒட்டு மொத்தமாக தேசிய முன்னணி அரசாங்கத்திற்கு எதிராகத் திரும்பியதே இந்த மாற்று அலைக்கு காரண மாகக் கூறப்பட்டது. சுங்கை சிப்புட் மட்டுமின்றி நாடு தழுவிய நிலையில் ம.இ.கா., ம.சீ.ச., கெராக்கான் உள்ளிட்ட தேசிய முன்னணி உறுப்புக் கட் சிகளின் வேட்பாளர்களே மிக மோசமான தோல்வியைத் தழுவினர். சுங்கை சிப்புட் தொகுதியில் 41 விழுக்காட்டினர் சீன வாக்காளர்களாகவும், 31 விழுக் காட்டினர் மலாய்க்காரர்கள், 21 விழுக்காடு இந்திய வாக்காளர்களாகவும் உள்ளனர். கடந்த 2008-இல் இத்தொகுதியை தேசிய முன்னணி இழந்ததற்கு சீன சுனாமி அலைதான் காரணமென்று சொல்லப்பட்டது. இத்தொகுதியில் சாமிவேலுக்கு உள்ள செல்வாக்கை வைத்து, மீண்டும் சுங்கை சிப்புட் தொகுதியை கைப்பற்றும் நோக்கத்தில் 2013-ஆம் ஆண்டு தேர் தலில் அங்கு சாமிவேலுவை வேட்பாளராக நிறுத்துவதற்கு பேரம் பேசப்பட்டதாக அறியப்படுகிறது. சாமிவேலு போட்ட ஒரே நிபந்தனை - நான்தான் வேட்பாளர் என்று பிரதமர் சொல்லட்டும். நான் ஏற்றுக்கொள்கிறேன். பழனிவேல் (அப்போது கட்சியின் தேசியத் தலைவர்) சொல்லக்கூடாது என்பது தான். ஆனால், இதெல்லாம் நடக்காத பட்சத்தில், ம.இ.கா. தேசியத் தலைவருக்குத்தான் சுங்கை சிப்புட் என்ற பாரம்பரிய முறையை மாற்றி, இங்கு டத்தோஸ்ரீ எஸ்.கே.தேவமணியை வேட்பாளராக நிறுத்தி விட்டு, கேமரன் மலை நாடாளுமன்றத் தொகுதியில் போட்டியிட்டார் பழனிவேல். தேவமணி சுங்கை சிப்புட்டில் தோற்றுப் போனார். இதற்கடுத்து, 14-ஆவது பொதுத் தேர்தல் வரும் ஹரிராயா பெருநாளுக்குப் பிறகு நடைபெறும் என்பதற்கான அறிகுறிகள் வலுவாக உள்ளன. இம்முறை தேர்தல் தேசிய முன்னணிக்கு முன்பை விட கடுமையானதாக இருக்கும் என்று எதிர்பார்க்கப்படுவதால் சுங்கை சிப்புட் தொகுதியை மீட்க மீண்டும் சாமி வேலுவிடம் பேரம் பேசப்படலாம் என்று நம்பப்படுகிறது. நஜீப்பின் அரசாங்கத்தை கவிழ்க்க வேண்டும் என்று கங்கணம் கட்டி முன்னாள் பிரதமர் துன் டாக்டர் மகாதீர் முகமட் களமிறங்கியிருப்பது இதற்கு ஒரு காரணமாகும். கோதாவில் இறங்க சரியான வேட்பாளர்களை தேர்வு செய்து வருகிறார் நஜீப் துன் ரசாக். அவர் சரியான தேர்வா என்றொரு கேள்வி ஒரு புறமிருக்க, பேரா கம்பார் நாடாளுமன்றத் தொகுதியை ஜ.செ.க.விடமிருந்து மீட்டெடுக்க கம்பார் வாசியும், அங்குள்ள ம.சீ.ச.வினருக்கு நன்கு அறிமுகமானவருமான டான்ஸ்ரீ ஹியூவ் சீ தோங்கை 1995 முதல் 2008-ஆம் ஆண்டு வரையில் மூன்று தவணைக்கு ம.சீ.ச பயன்படுத்தியதை இங்கு குறிப்பிட்டாக வேண்டும். தனது 77-ஆவது வரை அவர் உழைத்தார். அது போல தேசிய முன்னணி சாமிவேலுக்கு வாய்ப்பு வழங்கப்படலாம் என்றும் இதற்கான ரகசிய வியூகம் தொடங்கியுள்ளது என்றும் வட்டாரங்கள் கூறு கின்றன.சாமிவேலுவின் இரும்புப் பிடியில் இருந்த சுங்கை சிப்புட் கோட்டை மீண்டும் ம.இ.கா. வசம் வருமா? வேள்பாரி வேட்பாளராக நிறுத்தப்பட்டால் இது சாத்தியமாகுமா இது மக்கள் கேட்கும் கேள்வி.


பூச்சோங் ஸ்ரீ மகா சக்தி ஆலயம் முன் அறிவிப்பின்றி உடைத்து தரைமட்டம்!

பூச்சோங் பிரிமாவில் உள்ள ஸ்ரீ மகா சக்தி ஆலயத்தை எந்தவொரு முன் அறிவிப்பும் இன்றி மேம்பாட்டு நிறுவனத்தினர் உடைத்து தரைமட்டமாக்கினர் என்று அவ்வாலய நிர்வாகத்தினர் புகார் அளித்துள்ளனர். ஸ்ரீ மகா சக்தி ஆலயம் அமைந்துள்ள இடத்தில் மேம்பாட்டுத் திட்டங்கள் கொண்டுவரப்படு வதால் ஆலயத்தை அப்புறப்படுத்த பல நடவடிக்கைகள் மேற்கொள்ளப்பட்டன. 30 ஆண்டு காலமாக இவ்விடத்தில் வழிபாடுகள் நடைபெற்று வருவதால் ஆலயத்தை அப்புறப் படுத்த மாட்டோம் என நாங்கள் போராடினோம். இவ்வேளையில் இவ்வாலயம் அப்புறப்படுத்தப்பட வேண்டும் என்று நீதிமன்றத்திலும் வழக்கு பதிவு செய்யப்பட்டது. தற்போது அவ்வழக்கு மேல் முறையீட்டு நீதிமன்றத்தில் விசாரணையில் உள்ளது. நீதிமன்றத்தில் தீர்ப்பு கிடைக்கும் வரை அமைதியாக இருக்க வேண்டும் என்ற நோக்கில் நாங்கள் எந்தவொரு நடவடிக்கை யும் மேற்கொள்ள வில்லை. இந்நேரத்தில் தான் மேம்பாட்டு நிறுவனத்தினர் ஆலயத்தில் உள்ள சிலைகளை உடைத்ததுடன் அதை எடுத்துச் சென்று கடலில் வீசினர்.இவ்விவகாரம் சர்ச்சையை ஏற்படுத்தியதால் பல தலைவர்கள் இங்கு வந்து பேச்சுவார்த்தை நடத்தினர். மேம்பாட்டு நிறுவனத் தினரும் தங்களின் தவற்றை ஒப்புக் கொண்டனர்.ஆனால் மேம்பாட்டு நிறுவனத் தினர் தற்போது ஆலயத்தை முழுமையாக உடைத்து தரைமட்டமாக்கி விட்டனர். இதுகுறித்து கேள்வி எழுப்பினாலும் மேம்பாட்டு நிறுவனத்தினர் எந்தவொரு பதிலையும் எங்களுக்கு கொடுக்கவில்லை என்று ஆலயத்தின் தலைவர் மகேஸ்வரன் நேற்று கூறினார்.சிலாங்கூர் மாநில அரசு, நகராண்மைக் கழகம், போலீஸ் என யாருக்கும் தெரியாமல் மேம்பாட்டு நிறுவனத்தினர் எப்படி ஆலயத்தை உடைக்க முடியும் என்பது தான் எங்களின் மிகப் பெரிய கேள்வியாக உள்ளது. மக்கள் கூட்டணியின் ஆட்சியில் சிலாங்கூர் மாநிலத்தில் எந்தவொரு ஆலயமும் உடைபடாது என்று கூறிக்கொள்பவர்கள் இன்று எங்களுக்கு என்ன பதில் சொல்லபோகிறார்கள்.பூச்சோங்கில் உள்ள சட்ட மன்ற, நாடாளுமன்ற உறுப்பினர் களும் எங்களை சந்தித்து இவ் விவகாரம் குறித்து எந்தவொரு விளக்கமும் தரவில்லை. இருந்த போதிலும் இவ்விவகாரத்தை நாங்கள் சாதாரணமாக விடப்போவதில்லை. இச்சம்பவத்திற்கு சிலாங்கூர் மாநில அரசாங்கமும், மேம்பாட்டு நிறு வனமும் உரிய விளக்கத்தை அளிக்க வேண்டும். இல்லையென்றால் போராட்டம் வெடிக்கும் என்று ஆலய உறுப்பினர் சுரேஷ் கூறினார்.


சாலை விபத்தில் இரு ஆடவர்கள் பலி!

வடக்கு தெற்கு நெடுஞ்சாலையின் சுங்கை பீசி டோல் சாவடிக்கு அருகில் நேற்று காலை சிரம்பான் நோக்கிச் சென்ற வாகனம் ஒன்று கட்டுப்பாட்டை இழந்து விபத்துக்குள்ளானதில் இரு ஆடவர்கள் சம்பவம் நிகழ்ந்த இடத்திலேயே மரணமுற்றனர். மற்றொருவர் பலத்த காயங்களுக்கு உள்ளாகி செர்டாங் மருத்துவமனையில் தீவிர கண்காணிப்பு பகுதியில் அனுமதிக்கப்பட்டுள்ளார். கிலோ மீட்டர் 303.9 இல் ஏற்பட்ட அந்த விபத்தில் 35 வயதுடைய மதன் த/பெ மாதவன் என்பவரும் 28 வயதுடைய இந்திய முஸ்லிம் நபரான அப்துல் ரசாலி என்ற ஆட வரும் சம்பவம் நிகழ்ந்த இடத்திலேயே மாண்டனர். இதில் மதன் காரை செலுத்த அப்துல் ரசாலி பின் இருக்கையில் அமர்ந்துள்ளார். முன் இருக்கையில் அமர்ந்திருந்த கர்னேஸ் த/பெ சங்கரன் பலத்த காயங் களுக்கு உள்ளாகியிருப்பதாக காஜாங் காவல் துறை தலைவர் ஏசிபி ஒஸ்மான் நன்யான் கூறினார். இவர்களது மாதிரி ரத்தம் சோதனைக்கு அனுப் பப்பட் டுள்ளதாகவும் இறந்து போன இருவரது உடல்களும் செர்டாங் மருத்துவமனைக்கு பரிசோதனைக்கு அனுப்பி வைக்கப்பட்டுள்ளதாகவும் ஏசிபி ஒஸ் மான் தெரிவித்தார்.


ஒரே குடும்பத்தில் 5 பிள்ளைகள்!

தாமான் இம்பியான் மாஸ் செம்பனைத் தோட்டம் அருகேயுள்ள புறம்போக்கு நிலத்தில் எவ்வித அடிப்படை வசதியில்லாமல் கடந்த 15 வருடத்திற்கும் மேலாக குடியிருந்து வரும் சிவா துரைசிங்கம் (42), அவரின் மனைவி ஆர்.சரஸ்வதி (41) ஆகியோரின் ஐந்து பிள்ளைகள் பள்ளிக்கூடம் செல் லாமல் இருந்து வருவதால் அவர்களின் எதிர்காலம் கேள்விக்குறியாக உள்ளது. அக்குடும்பம் குடியிருக்கும் இடத்திலிருந்து ஸ்கூடாயிலுள்ள பள்ளிக்கூடம் செல்வதற்கு 25 கிலோ மீட்டர் தூரம் இருப்பதால் அவர்களுக்கு போக்குவரத்து பிரச்சினை ஏற்பட்டு ஐந்து பிள்ளைகளையும் பள்ளிக்கு அனுப்ப முடி யாத சூழ்நிலை ஏற்பட்டதாக பிள்ளைகளின் தாயார் சரஸ்வதி கூறினார். குடும்பத்தில் சாந்தினிஸ்வரி (13), குணாளன் (12), தினகரன் (12), திஷாந்தினி (8), ரிஷாந்தினி (7) ஆகிய ஐந்து பிள்ளைகள் உள்ளனர். இவர்களில் சாந்தினிஸ்வரி மட்டும் கடந்த 2016ஆம் ஆண்டோடு ஆறாம் வகுப்பு வரை கல்வி பயின்றுள்ளார். இவ்வாண்டு படிவம் ஒன்றுக்கு செல்ல வேண்டி இருந்தது. ஆனால் போக்குவரத்து வசதியில்லாத காரணத்தால் அவரையும் மற்ற பிள்ளைகளையும் பள்ளிக்கூடத்திற்கு அனுப்ப முடியாத சூழ்நிலை ஏற்பட்டதாக சரஸ்வதி தெரிவித்தார். பிள்ளைகள் ஐவரும் மற்ற பிள்ளைகளைப் போல் பள்ளிக்கூடம் செல்வதற்கு ஆவலாக இருக்கின்றனர். ஆனால் போக முடியவில்லையே என்று அவர் கூறிய போது அவரின் முகத்தில் சோகம் தாண்டவமாடியது. பிள் ளைகளை பள்ளிக்கூடத்திற்கு இந்த வருடம் அனுப்புவதற்கு எப்படியாவது ஒரு காரை வாங்கி அவர்களை அனுப் பலாம் என்று இருந்தபோது, அவர்கள் வளர்த்து வந்த 36 ஆயிரம் வெள்ளி மதிப்புடைய ஆறு கறவை மாடுகளை கொள்ளையர்கள் திருடிச் சென்று விட்டதாக அவர் தெரிவித்தார். இதனால் கார் வாங்கும் கனவும் கலைந்து விட்டதாக சரஸ்வதி கூறினார். இதனிடையே பல பிரச்சினைகளை எதிர்நோக்கி வருவதால் அவர்கள் தங்களது மூன்று பிள்ளைகளுக்கும் 12 வயது கடந்தும் அடையாளக்கார்டை எடுக்காமல் இருக்கிறார்கள்.பிள்ளைகள் அனைவருக்கும் பிறப்புச் சான்றி தழ்கள் மைகிட் போன்றவை உள்ளன. நாங்கள்தான் கல்வி பயிலவில்லை, எங்களது பிள்ளைகளாவது கல்வி பயில வேண்டும். அவர்களின் எதிர்காலம் நல்லபடியாக இருக்க வேண்டும். அவர்களை அப்படியே விட்டுவிட மாட்டேன். இன்னும் இரண்டு வாரங்களுக்குள் அவர்கள் அனைவரையும் பள்ளிக்கு அனுப்பி விடுவேன் என்று பிள்ளை களின் தந்தை சிவா துரைசிங்கம் நண்பனிடம் தெரிவித்தார். இவருக்கு உதவ நினைக்கும் சமூகத் தலைவர்கள் 0113-6778281 என்ற கைப்பேசியில் தொடர்பு கொள்ளலாம்.


தமிழர் போற்றும் கலைஅடையாளமான  பரத நிகழ்ச்சி சலங்கையின் சந்தம்

கிள்ளான் பண்டார் புத்ரியில் அமைந்துள்ள அருள் நுண்கலைப் பள்ளியின் பரதநாட் டிய மாணவர்களின் சலங்கை பூஜை, சலங்கையின் சந்தம் எனும் பெயரில் டத்தின் ஸ்ரீ பிரேமா மணிமோகனின் தலைமையில் வரும் ஜூன் 3-ஆம் நாள், சனிக்கிழமை, மாலை 6.30 மணிக்கு, கிள்ளான் தெப்பி சுங்கை செல்வ விநாயகர் ஆலயத்தில் நடைபெறவுள்ளது. மேற்பட்ட பள்ளியின் பரதநாட்டிய ஆசிரியர் நிருத்யாஞ்சலி திருமதி மோகனப் பிரியா கோவிந்தபிள்ளையின் நடனப் பயிற்சியின் கீழ் குமாரி சசிரேகா ராஜசோழன், செல்வி யோகதர்ஷினி, செல்வி ஜெய்ஸ்ரீ குணாளன், செல்வி சுவர்ண ஈஸ்வரி இருளையா, செல்வி சர்வினா தனேஷ்குமார், செல்வி கேசிகா பத்மநாதன் ஆகியோர் இந்தச் ‘சலங்கையின் சந்தம்’ நிகழ்வில் அறங்கேற விருக் கின்றனர். பின்னணி இசைக்கலைஞர்களாக, வாய்ப்பாட்டு-பள்ளியின் முதல்வர் திருமதி அல்லிமலர் மனோ கரன், நட்டுவாங் கம்- திருமதி மோகனப்பிரியா கோவிந்த பிள்ளை, வயலின்- இசைக்க லைமணி கார்த்திகேயன் கணபதி, மிருதங்கம் மற்றும் தபேலா- ஆசிரியர் சுநாதநந்தி, சிவகுமரேசன் இந்திரன் ஆகியோர் பங்கேற்கவுள்ளனர். தொடர்புக்கு: 012-6249469, 012-3115749.


மழலைகளின் எதிர்காலம் கேள்விக் குறியா?

மலேசியாவில் உள்ள 524 தமிழ்ப்பள்ளிகளின் வளர்ச்சிக்கு பல்வேறு வகையிலான இன்னல்களை ஏற்படுத்தி வருவதற்கு வானத்திலிருந்து யாருமே குதிக்க வேண்டியதில்லை என்பதை உணர்ந்த சமுதாயமாகவே நாம் இருந்து வருவதாக ஏவுகணை கருதுகின்றது.பேரறிஞர் அண்ணா ஒரு முறை மேடையில் பேசும்போது உலகத்திலேயே இந்தியர்களுக்கு எதிரியாக யாருமே வரப் போவதில்லை மற்றொரு இந்தி யனைத் தவிர என்று கூறிய வார்த் தையில் 100% உண்மை இருப்பதாகவே ஏவுகணை இங்கு நடக்கும் சம்பவங்களை வைத்து எடை போடுகின்றது. * 39 தமிழ்ப்பள்ளிகளுக்கான கட்டுமானத்திற்குத் தடையாக இருப்பவர்கள் யார்? * லஞ்சாங் தோட்டத் தமிழ்ப்பள்ளிக்கு வில்லங்கத்தை ஏற்படுத்துவது யார்? * செரண்டா தமிழ்ப்பள்ளிக்கான புதிய கட்டுமானத்தை தடுத்து நிறுத்தியிருப்பது யார்? * ஹிண்ட்ராப் தேசிய முன்னணியின் ஐந்தாண்டு செயல் வரைவுத் திட்டத்தினைத் தடுத்தது யார்? * இடம் பெயர்ந்த தோட்டத் தொழிலாளர்களின் உரிமைக்கு குழி பறித்தது யார்? போன்ற கேள்விகளுக்கு விடையைத் தேடிப்பாருங்கள் நம்முடைய அவலமான நிலை தெளிவாகப் புரியும் என ஏவுகணை எதிர்பார்க்கின்றது. மழலையர் பள்ளிகள்: பாலர் பள்ளி எனப்படும் மழலையர் பள்ளிகளின் தொடர்பில் முதலாவது அமைச்சரவைக் கூட்டம் 18.12.1991 இல் நடைபெற்றது. அதனைத் தொடர்ந்து 27.1.1992இல் கல்வியமைச்சுடனான சந்திப்பிற்குப் பின்னர் பரிட்சார்த்த முறையில் 1131 பள்ளிகளில் பாலர் பள்ளிகளை இயக்கும் திட்டம் உருவானது. 1996 ஆம் ஆண்டு கல்வி சட்டத்தின் (Akta Pendidikan 1996) வழி மழலையர் பள்ளிகள் கல்வியமைச்சின் தேசிய திட்டமாக ஏற்றுக் கொள்ளப்பட்டன. 6.6.2001 ஆம் ஆண்டு நாள் முதல் அனைத்து ஆரம்பப்பள்ளிகளிலும் மழலையர் வகுப்புகளைத் தொடங்கும் நடவடிக்கை விரிவுப்படுத்தப்பட்டது. தற்போது நாடு தழுவிய கல்வியமைச்சிற்கு உட்படுத்தப்பட்ட 6120 ஆரம்பப்பள்ளிகளில் (தேசியப் பள்ளிகள்/ சமயப்பள்ளிகள்/ தமிழ்ப்பள்ளிகள்/ சீனப் பள்ளிகள்) 9321 பாலர் வகுப்புகள் செயல்பட்டு வரும் நிலையில் தமிழ்ப்பள்ளிகளில் மழலையர் பள்ளிகள் மிகவும் மோசமான நிலையில் இருப்பதைக் காண்பதற்கு வேதனையே மிஞ்சுகின்றது. மலேசியக் கல்வியமைச்சு தேசியப்பள்ளிகளில் மழலையர் பள்ளிகளை அமைப்பதில் தீவிரம் காட்டி வரும் நிலையில் தமிழ்ப்பள்ளிகளை முழுமையாகக் கைவிட்டு விட்டதாகவே கருத வேண்டியுள்ளது. தேசியப்பள்ளிகளில் செயல்படும் ஒரு மழலையர் பள்ளி யைக் கூட அரசியல் கட்சிகளான அம்னோவோ கெராக்கானோ கட்டவில்லை ஆனால் தமிழ்ப்பள்ளிகளில் மழலையர் பள்ளிகளைக் கட்டும் நடவடிக் கையை மட்டும் ஏன் ம.இ.கா.விடம் ஒப்படைக்க வேண்டும் என்பதே ஏவுகணையின் கேள்வியாகும். ஏன் தடம் மாறியது? :மலேசியாவில் செயல்பட்டு வரும் தமிழ்ப்பள்ளிகளின் மேம்பாட்டினை உறுதி செய்வதற்கும் சரியான தடத்தில் தேசிய கல்வி நீரோட்டத்தில் தமிழ்ப்பள்ளிகள் விடுபட்டு விடாமல் இருப்பதற்கும், தேசிய முன்னணியின் தலைமைத்துவத்தில் மலேசிய இந்தியர்கள் கல்வி உரி மைக்கு அஸ்திவாரம் அமைத்திருக்கும் தமிழ்ப்பள்ளிகளின் வளர்ச்சியை உறுதிப்படுத்தவும் பிரதமரின் நேரடியான அதிகாரத்திற்கு உட்பட்ட வகையில் மலேசியத் தமிழ்ப்பள்ளிகளின் மேம்பாட்டு திட்ட வரைவினை (Pelan Tindakan Masa Depan Sekolah Tamil -PTST) பூச்சோங் கின்றாரா தமிழ்ப்பள்ளியில் தொடக்கி வைத்த பிரதமர் டத்தோ ஸ்ரீ நஜீப் துன் ரசாக், பிரதமர் துறையின் கீழ் தனி நிர்வாகப் பிரிவையும் (DTST Jabatan Perdana Menteri) அமைத்து அதன் இயக்குநராக பேராசிரியர் முனைவர் டத்தோ என்.எஸ்.இராஜேந்திரனை நியமித்திருந்த பட்சத்தில் இரண்டு ஆண்டுகால ஆய்வுக ளுக்குப் பின்னர் ‘செயல்வரைவு’ திட்டத்தினை முழுமைப்படுத்தி பிரதமரிடமும் சமர்ப்பிக்கப்பட் டிருப்பதை ஏவுகணை முழுமை யாக அறிந்துள்ளது. மலேசியப் பிரதமரின் நேரடியான வேண்டுகோளுக்கு இண ங்கி தயாரிக்கப்பட்ட தமிழ்ப் பள்ளிகளுக்கான மேம்பாட்டு நடவடிக்கைகளை நேரடியாகவே பி.டி.எஸ்.டி செயல்படுத்த விடா மல் மஇகாவிடம் மழலையர் பள்ளிகளை நிர்மாணிக்கும் பொறு ப்பினைக் கொடுத் திருப்பது விவேகமான நட வடிக்கையாக ஏவுகணை கருதவில்லை. மிகப்பெரிய பின்னடைவை ஏற்படுத்துமா?: ஏவுகணையைப் பொறுத்தமட்டில் தமிழ்ப்பள்ளிகளுக்கான மேம் பாட்டு நடவடிக் கைகளை மஇகா முழு மையாக கைவிட்டுள்ள தாகவே அறிய வேண்டியுள் ளது. 2012ஆம் ஆண்டில் பிரத மர் நேரடியாகவே பி.டி. எஸ். டியிடம் வழங்கிய வெ.20 மில்லியன் தொகையில் மேற்கொள்ளப்பட்ட திட்டங்கள் அனைத்தும் முழுமை பெற்றிருக்கும் நிலையில் மஇகாவின் 39 தமிழ்ப்பள்ளிகளுக் கான கட்டுமானம் தேசிய முன்னணிக்கு மிகப் பெரிய பின்னடை வினை ஏற் படுத்தியுள் ளதைப் பிரத மர் டத் தோஸ்ரீ நஜீப் துன் ரசாக் அறிவாரா? இதற்கிடையே 2017 ஆம் ஆண்டில் கட்டி முடிக்கப்பட வேண்டிய 50 மழலையர் பள்ளிகளுக்கான கட் டுமானத்தை ஆண்டு இறுதியி லேயே தொடக்கப் படுவதாக மஇகா அறிவித்திருக்கும் அறி விப்பு மலேசிய இந்தியர்க ளிடையே மிகப் பெரிய அதிருப் தியை ஏற்படுத்தியுள்ளதை ஏவுக ணையால் நிரூபிக்க முடியும். 2015ஆம் ஆண்டு முதல் 2017ஆம் ஆண்டு வரை 168 தமிழ்ப்பள்ளிகளில் மழலையர் பள்ளிகள் அமைக்கப்பட்டிருக்க வேண்டும். ஆனால் வெறும் 50 பள்ளிகளுக்கான மானியம் வெ.10 லட்சம் மட்டுமே வழங்கப்பட்டிருப்பதைப் பற்றிய கவலை யாருக்குமே இல்லை. அதைவிட மோசமாக மஇகா வின் தலைமையில் இத்திட்டத் தினை மேற்கொள்வது மேலும் மேலும் பிரச்சினை களை உரு வாக்காதா என்பதே இன்றையே கேள்வியாகும். ஏவுகணைக்குக் கிடைத்திருக்கும் தகவல்களின் அடிப்படையில் பின்வரும் செயல்பாடுக ளுக்குப் பிரதமர் டத்தோஸ்ரீ நஜீப் துன் ரசாக் முன்னுரிமை வழங்க வேண்டும் என்ற பரிந்துரை முன் வைக்கப் படுகின்றது. * 50 மழலையர் பள்ளிகளுக் கான பட்ஜெட் ஒதுக்கீடு முழு மையாக பி.டி.எஸ்.டி (PTST)க்கு வழங்கப்பட வேண்டும். * 50 மழலையர் பள்ளிகளுக் கான கட்டுமானம் பி.டி. எஸ்.டியால் மேற்கொள்ளப்பட வேண்டும். * 50 மழலையர் பள்ளிகளும் 2017ஆம் ஆண்டு இறுதிக்குள் பூர்த்தியாக வேண்டும். ஏற்கெனவே மஇகாவின் தலைமைத்துவத்தின் வழி மலேசியக் கல்வியமைச்சின் துணைக் கல்வியமைச்சர் டத்தோ ப.கமலநாதனின் மேற்பார்வையில் 39 தமிழ்ப்பள்ளிகளின் கட்டுமானம் பல்வேறு வில்லங்கங்களை எதிர்நோக் கியுள்ள அதே நிலைமை புதிதாக நிர்மாணிக்கப்பட விருக் கும் 50 தமிழ் பாலர் பள்ளிகளுக்கும் நேர்ந்து விடாதோ என்ற அச்சம் ஏவுக ணைக்கு ஏபட்டுள்ளது. மஇகா வின் வழி 50 தமிழ்ப் பள்ளிகளில் பாலர் பள்ளிகளைக் கட்டும் செயல் திட்டம் வருமா, வராதா.....?


காமன்வெல்த் 2018 - துப்பாக்கி சுடுதலில் ஆதிக்கம்செலுத்தும் இந்தியா

காமன்வெல்த் துப்பாக்கி சுடுதல் போட்டிகளில், தொடர்ந்து பதக்கங்களை வென்று இந்திய வீரர்கள் அசத்தி வருகின்றனர்.

ஆஸ்திரேலியாவின் கோல் கோஸ்ட் நகரில், 21-வது காமன்வெல்த் போட்டிகள் கலைநிகழ்ச்சிகளுடன் கடந்த 4-ம் தேதி துவங்கியது. 11 நாள்கள் நடக்கும் இந்த காமன்வெல்த் போட்டிகளில், மொத்தம் 71 நாடுகளைச் சேர்ந்த விளையாட்டு வீரர்கள் பங்கேற்கின்றனர்.

பளுதூக்குதல், துப்பாக்கி சுடுதல், டேபிள் டென்னிஸ் போன்ற போட்டிகளில் இந்திய வீரர்கள் தொடர்ந்து பதக்கங்களைக் குவித்து வருகின்றனர். இந்நிலையில், இன்று நடைபெற்ற பெண்களுக்கான 10 மீட்டர் ஏர் ரைஃபில் துப்பாக்கிச் சுடும் போட்டியில், இந்தியாவைச் சேர்ந்த அபூர்வி சண்டேலா மற்றும் மெகுலி கோஷ் ஆகி யோர் பங்கேற்றனர். இதில், மெகுலி கோஷ் வெள்ளிப்பதக்கமும், அபூர்வி சண்டேலா வெண்கலப்பதக்கமும் வென்றுள்ளனர்.

முன்னதாக நடைபெற்ற ஆண்களுக்கான ஏர் பிஸ்டல் துப்பாக்கிச் சுடுதல் போட்டியில், இந்திய வீரர் ஜித்துராய் தங்கப்பதக்கம் வென்றார். இதேபோல, பெண்களுக்கான 10 மீட்டர் ஏர் பிஸ்டல் போட்டியில் இந்தியாவின் மனு பார்க்கர் தங்கப்பதக்கம் வென்றுள்ளார்.  தொடர்ந்து, துப்பாக்கி சுடுதல் போட்டியில் இந்திய வீரர்கள் ஆதிக்க ம்செலுத்திவருகின்றனர். காமன் வெல்த் போட்டிகளில் இந்திய வீரர்கள் தொடர்ந்து பதக்கங்களை வென்று வருவதால், மொத்தம் 17 பதக்கங்களுடன் பதக்கப் பட்டியலில் இந்தியா 3-வது இடத்துக்கு முன்னேறியுள்ளது.


கலைஞர் இல்லாமல் தமிழகத்தின் வளர்ச்சி இல்லை: வைரமுத்து

திமுக தலைவர் கலைஞர் நல்லடக்கம் செய்யப்பட்ட இடத்தில் இன்று காலை கவிஞர் வைரமுத்து மலர்வளையம் வைத்து அஞ்சலி செலுத்தினார். அதன் பின்னர் செய்தியாளர்களை சந்தித்த அவர்,
லட்சம் செயல்களை அற்றிவிட்டு சென்றிருக்கிறார் கலைஞர். கலைஞர் பிறந்தபோது இருந்த தமிழ்நாடு வேறு, வளர்ந்த போது இருந்த தமிழ்நாடு வேறு, அவர் நிறைந்த போது இருக்கும் தமிழ்நாடு வேறு.
தமிழ்நாட்டின் கட்டமைப்புக்கும், புறவளர்ச்சிக்கும், அகவளர்ச்சிக்கும், வீழ்த்தப்பட்டவர்கள் எழுந்ததற்கும் கலைஞர் மிகப்பெரிய பங்களிப்பை செய்திருக்கி றார். கலைஞர் இல்லாமல் தமிழ்நாட்டின் இந்த உயரம் இல்லை என அவர் கூறினார்.


100 கோடி வெள்ளி மதிப்புடைய விலையுயர்ந்த  பொருட்கள் குறித்து நஜீப் பதில் சொல்ல வேண்டும்.

செத்தியூ,

முன்னாள் பிரதமர் டத்தோஸ்ரீ நஜீப் துன் ரசாக், தமது இல்லங்களில் கண்டுபிடிக்கப்பட்டஅதிகாரிகளுக்கு பதில் கூறியாக வேண்டும் என்று அம்னோ தலை வர் பதவி வேட்பாளர் கைரி ஜமாலுடின் வலியுறுத்தியுள்ளார்.எனினும், இந்த விவகாரம் அதிகாரிகளால் இன்னும் புலன் விசாரணை செய்யப்பட்டு வரு கிறது என்றும் கண்டன அறிக்கைகளை வெளியிட்டு போலீஸ் புலன் விசாரணையில் எந்தவொரு தரப்பும் இடையூறுகளை ஏற்படுத்தக் கூடாது என்றும் அவர் அறிவுறுத்தினார்.

Read More: Malaysia Nanban Tamil Daily on 29.6.2018


நஜீப் வழக்கு திங்கட்கிழமைக்கு ஒத்திவைப்பு.  வெ.10.7 மில்லியன் காசோலை. விவரங்கள் அம்பலம்.

கோலாலம்பூர்,

முன்னாள் பிரதமர் டத்தோஸ்ரீ நஜீப் துன் ரசாக் சம்பந்தப்பட்ட, எஸ்.ஆர்.சி நிறுவனத்திற்கு சொந்தமான வெ.4 கோடியே 20 லட்சம் நிதி மோசடி வழக்கு நேற்று ஐந்தாவது நாளாக தொடர்ந்து விறுவிறுப்பாக நடைபெற்ற வேளையில், நஜீப்பிற்கு சொந்தமான இரண்டு வங்கிக்கணக்கிலிருந்து தேசிய முன்னணி யின் இரு பங்காளி கட்சிகள், தனிநபர்கள், நிறுவனங்களுக்கு வெள்ளி ஒரு கோடியே 7 லட்சம் வழங்கப்பட்ட தகவல் உயர் நீதிமன்றத்தில் தெரி விக்கப்பட்டது.

Read More: Malaysia Nanban Tamil Daily on 19.4.2019


வட கொரியா சிறையிலிருந்து விடுவிக்கப்பட்ட அமெரிக்க மாணவர் மரணம்

வட கொரியாவால் சிறைப்பிடிக்கப்பட்டு பின்னர் விடுவிக்கப்பட்ட அமெரிக்க மாணவர் ஓட்டோ வாம்பையர், மரணமடைந்தார். அமெரிக்காவின் வர்ஜீனியா பல்கலைக்கழக மாணவர், ஓட்டோ வாம்பையர். இவருக்கு வயது 22. கடந்த ஆண்டு மார்ச் மாதம் வட கொரியாவுக்கு சுற் றுலா சென்றிருந்தார். அப்போது, அந்த நாட்டு உணவகம் ஒன்றிலிருந்து அரசின் பிரசார சுவரொட்டியைத் திருட முயன்றதாக, அவர் மீது குற்றம் சாட்டி, சிறையில் அடைத்தது வட கொரிய அரசு. அவருக்கு 15 ஆண்டுகள் கடுங்காவல் தண்டனை விதிக்கப்பட்டது. இதையடுத்து, அவரின் உடல்நிலை மோசமாகி கோமா நிலைக்குத் தள்ளப்பட்டதால், கடந்த வாரம் விடுவிக்கப்பட்டார். வட கொரியாவிலிருந்து விடுவிக்கப்பட்டு ஒரு வாரமே ஆன நிலையில், அமெரிக்காவில் மருத்துவ சிகிச்சை மேற்கொண்டுவந்த ஓட்டோ வாம்பையர், இன்று மரணமடைந்தார். ஓட்டோவின் இந்த நிலைக்கு, வட கொரிய அரசு செய்த சித்ரவதைகள்தான் காரணம் என அவரது குடும்பத்தினர் குற்றம் சாட்டி யுள்ளனர்.


தடுப்புக் காவலில் நடக்கும் தொடர் மரணங்கள்!

போலீஸ் தடுப்புக் காவலில் கைதிகள் மரணமடையும் சம்பவங்களை தடுப்பது குறித்து அதிகாரிகள் போதுமான நடவடிக்கை எடுக்கத் தவறிவிட்டனர் என வழக்கறிஞர்கள் சாடியுள்ளனர். கிள்ளான் போலீஸ் நிலையத்தில் பாலமுருகனின் திடீர் மரணம் நாடு முழுவதும் அதிர்ச்சி அலைகளை ஏற்படுத்திய வேளையில், உலு சிலாங் கூர் போலீஸ் நிலையத்தில் நேற்று முன் தினம் தனசீலன் முனியாண்டி மரணமடைந்தது சட்டத்துறை தன் கடமையைச் செய்கின்றதா என்ற கேள்வியை எழுப்பியுள்ளது. இப்பிரச்சினைகளை களைய வேண்டும் என்பதில் அதிகாரிகளுக்கு அக்கறை இல்லை அல்லது அவர்கள் தீவிரம் காட்டவில்லை என்பதற்கு கடந்த காலங்களில் நிகழ்ந்த தடுப்புக் காவல் மரணங்களின் விசாரணை அல்லது தண்டனையில் நிலவும் குளறுபடிகள் ஆதாரமாகும். தடுப்புக் காவல் மரணங்களுக்கு மூல காரணமே, இதுபோன்ற சம்பவங்களுக்கு முடிவு காண வேண்டும் என்ப தில் அரச மலேசிய போலீஸ் படையும் அரசாங்கமும் அக்கறை கொள்ளவில்லை என்பதுதான் என்று வழக்கறி ஞர்கள் சுதந்திர அமைப்பின் இயக்குநர் எரிக் பால்சன் கூறுகிறார். கடந்த பத்தாண்டுகளில் நிகழ்ந்துள்ள தடுப்புக் காவல் மரணங்கள் எத்தனை? எத்தனை போலீஸ் அதிகாரிகள் உண்மையில் தண்டிக்கப்பட்டுள்ளனர், பணி நீக்கம் செய்யப்பட்டுள்ளனர் அல்லது ஒழுங்கு நடவடிக்கைக்கு ஆளாகியுள்ளனர்? கிள்ளான் போலீஸ் நிலையத்தில் பாலமுருகன் மரணமடைந்த இரண்டே வாரத்தில், உலுசிலாங்கூர் போலீஸ் தடுப்புக் காவலில் 43 வயது தனசீலன் இறந்து கிடக்கக் கண்டுபிடிக்கப்பட்டார். வயிற்று வலி காரணமாக தன சீலனை போலீசார் கோலகுபு பாரு மருத்துவமனைக்குக் கொண்டு சென்றனர். அங்கிருந்து போலீஸ் நிலையம் திரும்பிய தனசீலன், சில மணி நேரங்களுக்குப் பிறகு சனிக்கிழமை அதிகாலை 1.50 மணிக்கு புக்கிட் செந் தோசா போலீஸ் நிலையத்தில் மயங்கிய நிலையில் கண்டுபிடிக்கப்பட்டார். கடந்த காலங்களில் இதுபோன்ற தடுப்புக் காவல் மரணங்களில் போலீசார் சம்பந்தப்பட்டிருப்பதும், இதில் குற்றத் தன்மை இருப்பதும் பல விசாரணைகள் மூலம் தெரிய வந்துள்ள போதிலும், அந்த அதிகாரிக்கு எதிராக எந்த நட வடிக்கையும் எடுக்கப்படவில்லை என்று பால்சன் சுட்டிக்காட்டினார். போலீஸ் தரப்பில் குற்றத்தன்மை இருப்பது பல்வேறு விசாரணைகளில் உறுதியான தீர்ப்புகள் கிடைத்துள்ள போதிலும், அல்லது குறைந்தபட்சம் தடுப்புக்காவல் சட்டவிதிகள் மீறப்பட்டுள்ளதற்கு ஆதாரங்கள் இருந்துள்ள போதிலும் நடவடிக்கைகள் எடுக்கப்படவில்லை. தடுப்புக்காவல் கைதிகளான சுகுமார், சந்திரன், கருணாநிதி ஆகியோரின் மரண விசாரணை தீர்ப்புகள் இதற்கு உதாரணம் என்றார் அவர். இம்மூவர் சம்பந்தப்பட்ட விசாரணைகளிலும் போலீஸ்தான் காரணம் என்று நீதி மன்றம் தீர்ப்பளித்தது குறிப்பிடத்தக்கது. சட்டத்துறை அலுவலகமே இதற்கு பொறுப்பேற்க வேண்டும் என்று பால்சன் வலியுறுத்தினார். கருணாநிதி வழக்கில் மரண விசாரணை முடிவுகளை திசை திருப்ப முயன்றதன் வழி நீதி நலன்களுக்கு எதிராக பல சந்தர்ப்பங்களில் சட்டத்துறை அலுவலகம் செயல்பட்டுள்ளது என்று பால்சன் குற்றஞ்சாட்டினார். சட்டத்துறை அலுவலகம் பற்றியும் நாம் கேள்வி கேட்க வேண்டிய நிலை ஏற்பட்டுள்ளது. தடுப்புக் காவல் மர ணச் சம்பவங்களை ஏன் அவர்கள் கடுமையாகக் கருதுவது கிடையாது? உதாரணமாக, கருணாநிதி வழக்கில் கிடைத்த ஆதாரபூர்வமான தீர்ப்பை வைத்து நடவடிக்கை எடுப்பதை விடுத்து, சட்டத்துறை அலுவலகம் அதை திசை திருப்ப முயன்றது. அவர்களின் இச்செயல் நிச்சயமாக பொதுமக்கள் நலன் சம்பந்தப்பட்டது அல்ல என்றார் அவர். நான்கு நாட்களுக்கு முன்பு, சிரம்பானில் ஒரு சம்பவம் நிகழ்ந்தது. போலீசாரும் மற்ற கைதிகளும் தாக்கியதன் விளைவாக ஒரு கைதி மரணமடைந்தார் என்பது தீர்ப்பானது. ஆனால், சட்டத்துறை அலுவலகமோ அந்த தீர்ப்பை மாற்றுவதற்கு விண்ணப்பம் செய்தது என்பதையும் அவர் சுட்டிக்காட்டினார். பி.கருணாநிதி வழக்கில் அவரின் குடும்பத்தாரை பிரதிநிதித்த வழக்கறிஞர் பால்சன் ஆவார். இதனிடையே, தன சீலனின் உடல் பிரேதப் பரிசோதனைக்காக சுங்கை பூலோ மருத்துவமனைக்கு கொண்டு செல்லப்பட்டிருப்பதாக போலீசார் நேற்று தெரிவித்தனர்.


எனக்கு எதற்கு இத்தனை கார்கள்; சிக்கனத்தை கையில் எடுத்த இம்ரான்கான்

அண்மையில் பாகிஸ்தானில் நடைபெற்ற தேர்தலுக்கு பிறகு தேர்தலில் வெற்றிபெற்ற முன்னாள் கிரிக்கெட் வீரரும் தெஹ்ரிக் - இ - இன்சாப் கட்சியின் தலைவருமான இம்ரான்கான் கடந்த 18 தேதி பிரதமராக பதவியேற்றுக்கொண்டார். ஆட்சிக்கு வந்த உடனே சிக்கன நடவடிக்கைகளை மேற்கொண்டுவரும் இம்ரான் கான் அரசு பாகிஸ்தான் நிர்வாகத்தை செவ்வனே நடத்த 9 பில்லியன் டாலர் தேவைப்படுகிறது என அறிவித்ததை அடுத்து சிக்கனத்தை மேற்கொள்ளும் வகையில் பாகிஸ்தானில் பிரதமர் பயன்பாட்டிற்கு வைத்திருக்கும் சொகுசு கார்களை ஏலம் விட திட்டமிட்டுள்ளார் இம்ரான் கான்.

முதல்கட்டமாக இனி அரசு ஒதுக்கியுள்ள பிரதமர் பங்களாவில் தான் தங்க போவதில்லை என்று முடிவெடுத்த இம்ரான்கான் தற்போது எனக்கு இரண்டு கார்கள், இரண்டு வேலையாட்கள் போதும் என முடிவெடுத்து பிரதமர் பயன்பாட்டிற்காக இருந்த 8 பி.எம்.டபிள்யு கார்கள், 4 பென்ஸ் கார்கள், குண்டு துளைக்காத லேண்ட் க்ரூஸர் கார்களை வரும் 17-ஆம் தேதி அகமதாபாத்தில் ஏலமிட ஏற்பாடு செய்துள்ளார்.


அரை நிர்வாண படங்கள்: பாரீஸ் ஜாக்சனின் பதில் இதுதான்

மறைந்த பொப் ஸ்டார் மைக்கேல் ஜாக்சனின் மகளான பாரீஸ் ஜாக்சன் இன்ஸ்டாகிராமில் அரை நிர்வாண படத்தை வெளியிட்டது சர்ச்சையை ஏற்படுத் தியது. இதற்கு பதிலளிக்கும் வகையில், நிர்வாணம் என்பது இயற்கையானது, நாம் அனைவரும் மனிதர்கள் என்பதன் ஒரு பகுதி தான் நிர்வாணம் என பதி விட்டுள்ளார் பாரீஸ் ஜாக்சன். மேலும் தன்னை இவ்வுலகுடன் தொடர்பு கொள்ள நிர்வாணம் உதவுகிறது என்றும், பாலியல் கண்ணோட்டத்துடன் பார்க்க வேண்டாம் எனவும் கேட்டுக் கொண்டுள்ளார். அத்துடன் என்னுடைய படங்கள் உங்களை வருந்த வைத்தால் பின்தொடர வேண்டாம், இதற்காக நான் மன்னிப்பும் கோரப் போவதில்லை எனவும் குறிப்பிட்டுள்ளார்.


குடிநுழைவு இலாகாவின் அதிரடி வேட்டை!3000 த்துக்கும் மேற்பட்டோர் கைது.

புத்ராஜெயா, சட்டவிரோதத் தொழிலாளர்க ளுக்கு எதிராக குடிநுழைவு இலாகா நாடு முழுவதும் மேற்கொண்டு வரும் நடவடிக்கைகளில் இதுவரை 3,014 பேர் கைது செய்யப்பட்டுள்ளனர். மேலும் 57 முதலாளிகள் பிடிபட்டுள்ள அதே சமயம், 180 பேருக்கு காரணம் கோரும் கடிதங்கள் அனுப்பப்பட்டுள்ளன. சட்டவிரோதத் தொழிலாளர்கள் இ-கார் டுகளுக்காக விண்ணப்பம் செய்யும் அவகாசம் கடந்த ஜூன் மாத இறுதியில் நிறைவடைந்ததைத் தொடர்ந்து இம்மாத தொடக்கத்தின் குடிநுழைவு இலாகா அதன் அதிரடி நடவடிக்கையைத் தொடங்கியது. நாடு தழுவிய நிலையில் தாங்கள் இதுவரை 502 நடவடிக் கைகளை மேற்கொண்டிருப்பதாகவும், 9,320 பேர் சோதனை செய்யப்பட்டனர் என்றும் குடிநுழைவு துறை தலைமை இயக்குநர் டத்தோஸ்ரீ முஸ்தாபார் அலி ஓர் அறிக்கை வாயிலாகக் கூறினார். கைது செய்யப்பட்ட மொத்த சட்டவிரோத குடியேற்றக்காரர்களில் மிக உயரிய எண்ணிக்கையாக 1,160 வங்காளதேசிகள் இடம்பெற்றுள்ளனர். தொடர்ந்து, இந்தோனேசியர்கள் (695), மியன்மார் (231), வியட்னாம் (116), தாய்லாந்து (111), பிலிப்பைன்ஸ் பிரஜைகள் 95 பேர் இவர்களில் அடங் குவர். தங்களின் இந்நடவடிக்கை தொடரும் என்று அவர் திட்டவட்டமாகக் கூறியுள்ளார்.


மலேசிய இந்தியர்களுக்கான ஒதுக்கீடு மேலும் சரிந்தது

“ஒரே மலேசியா என்ற சுலோகத்தின் கீழ் நஜீப் இந்தியர்களுக்கு அள்ளிக்கொடுத்தார். ஆனால், மலேசிய குடும்பம் என்ற சுலோகத்தின் கீழ் இஸ்மாயில் சப்ரி இந்தியர்களுக்கு கிள்ளிக் கொடுக்கிறார்” - என சமூகப் பார்வையாளர்கள்

கோலாலம்பூர், அக். 8-

பொதுத்தேர்தலுக்கான இனிப்புகள் மட்டுமே அடங்கிய ஒரு வரவு செலவுத் திட்டத்தை தேசியக் கூட்டணி அரசாங்கம் நேற்று அறிவித்த வேளையில், மலேசிய இந்தியர்களுக்கான ஒதுக்கீடுகள் முன்பை விட மேலும் குறைக்கப்பட்டிருப்பது அவர்களின் எதிர்பார்ப்புகளை தகர்த்தெறிந்து வெறும் ஏமாற்றத்தையே அளித்தது. 2023 வரவு செலவுத் திட்டத்தில் மொத்த ஒதுக்கீடு 37,230 கோடி வெள்ளியாகும்.

மலேசிய இந்தியர்களின் உருமாற்றுப் பிரிவான மித்ராவுக்கு 2023 ஆம் ஆண்டு வரவு செலவுத் திட்டத்திலும் வழக்கம் போல 10 கோடி வெள்ளி ஒதுக்கீடு செய்யப்பட்டுள்ளது. ஆனால், தெக்குன் திட்டத்தின் கீழ் மலேசிய இந்திய தொழில் முனைவர் திட்டத்திற்கு (ஸ்பூமி) இம்முறை வெறும் 2 கோடியே 50 லட்சம் வெள்ளி மட்டுமே அரசாங்கத்தால் வழங்கப்பட்டுள்ளது. 2022 இல் மித்ராவுக்கு அதே 10 கோடி வெள்ளி வழங்கப்பட்டாலும், இந்திய தொழில் முனைவர்களுக்காக 4 கோடியே 50 லட்சம் வெள்ளியுடன் மொத்தமாக 14 கோடியே 50 லட்சம் வெள்ளி ஒதுக்கீடு செய்யப்பட்டது.

எனினும், நேற்று அறிவிக்கப்பட்ட அடுத்த ஆண்டிற்கான வரவு செலவுத் திட்டத்தில் மலேசிய இந்தியர்களுக்கு ஒட்டுமொத்தமாக கிடைத்திருப்பது 12 கோடியே 50 லட்சம் வெள்ளி மட்டுமே. முந்தைய ஆண்டை விட இது 2 கோடி வெள்ளி குறைவாகும் என்பது குறிப்பிடத்தக்கது. தமிழ்ப்பள்ளிக்கூடங்களுக்கென தனி ஒதுக்கீடு எதுவும் இந்த முறையும் அறிவிக்கப்படவில்லை. அதற்கு பதிலாக கல்வி அமைச்சுக்கு மொத்தமாக 5,560 கோடி வெள்ளி ஒதுக்கப்பட்டுள்ளது. இதிலிருந்து மாணவர்களின் பாதுகாப்பான மற்றும் உகந்த கற்றல், கற்பித்தல் சூழலை உருவாக்குவதற்காக 230 கோடி வெள்ளி ஒதுக்கீடு செய்யப்பட்டுள்ளது.

இது இவ்வாண்டு இதே நோக்கத்திற்காக வழங்கப்பட்ட 170 கோடி வெள்ளியிலிருந்து மிகப்பெரிய அதிகரிப்பாகும். தமிழ், சீன மற்றும் தேசியப் பள்ளிகளுக்கான தேவைகள் இதில் உள்ளடங்கும். குறிப்பாக தமிழ்ப்பள்ளிகளுக்கு எவ்வளவு தொகை என்பது அறிவிக்கப்படவில்லை. அதே சமயம், பள்ளிக்கூடம் பழுது பார்த்தல், பராமரிப்புப் பணிகளுக்கான 110 கோடி வெள்ளியும் இதில் அடங்கும் என நேற்று நாடாளுமன்றத்தில் தாக்கல் செய்யப்பட்ட 2023 ஆம் ஆண்டுக்கான வரவு செலவுத் திட்டத்தில் தெரிவிக்கப்பட்டது.

சிலாங்கூர், சபா,சரவா, திரெங்கானு, சைபர்ஜெயாவில் 5 புதிய பள்ளிக்கூடங்களை நிர்மாணிப்பதற்கு 43 கோடி வெள்ளியை அரசாங்கம் ஒதுக்கீடு செய்துள்ளது. இதனிடையே, மலேசிய இந்தியர்களுக்கு தனிச்சலுகை என்பது முன்னாள் பிரதமர் டத்தோஸ்ரீ நஜீப் துன் ரசாக் தலைமைத்துவத்தின் கீழ் தேசிய முன்னணி ஆட்சி காலத்தோடு முடிந்து விட்டிருப்பது உண்மையில் வருத்தமளிக்கிறது என சமூகப் பார்வையாளர்கள் இந்த வரவு செலவுத் திட்டம் குறித்து கருத்துக் கூறியுள்ளனர்.

ஒரே மலேசியா என்ற சுலோகத்தின் கீழ் நஜீப் இந்தியர்களுக்கு அள்ளிக்கொடுத்தார். ஆனால், மலேசியக் குடும்பம் என்ற சுலோகத்தின் கீழ் பிரதமர் டத்தோஸ்ரீ இஸ்மாயில் சப்ரி யாக்கோப் இந்தியர்களுக்கு கிள்ளிக்கொடுக்கிறார் என அவர்கள் தங்கள் மன ஆதங்கத்தை வெளிப்படுத்தினர். குறைந்த வருமானம் பெறும் ஏழை இந்தியர்களுக்கு இந்த ஒதுக்கீடுகள் எவ்வாறு உதவப்போகின்றன. வரவு செலவுத் திட்டத்தை வரைவதில் அவர்களின் நிலையை அரசாங்கம் சீர்தூக்கிப் பார்த்திருப்பதாக தெரியவில்லை என அவர்கள் மேலும் கூறினார்.


தோல்வியைக் கண்டு அஞ்சும் கோழையல்ல நான்!

தோற்றுவிடுவோம் என்ற பயம் தனக்கில்லை என்று பார்ட்டி பிரிபூமி பெர்சத்து மலேசியா கட்சியின் தலைவர் டான்ஸ்ரீ மொகிதீன் யாசின் சூளுரைத்தார். பிரிந்து கிடக்கும் எதிர்க்கட்சிகளை எல்லாம் ஒரே சக்தியாக ஒன்றுபடுத்துவது மாபெரும் பணி என்பதனை நான் ஒப்புக் கொள்கிறேன். எனினும் இது ஒரு சவால். இதற்காக நான் ஆயத்தமாக இருக்கிறேன். இதில் தோல்வியடைந்துவிடலாம் என்ற அச்சம் எல்லாம் எனக்கு அறவே இல்லை. முயற்சி செய்யாமல் தோல்வியடைவதைவிட அனைத்து முயற்சிகளையும் மேற்கொண்ட பிறகு தோல்வி காணுவது எவ்வளவோ மேல். அனைத்து எதிர்க்கட்சிகளையும் இணைக்கும் பாலமாக நான் எனது பங்கினை ஆற்ற முடியும். பாஸ் கட்சியினருடன் பேசி பார்த்தபோது அவர்கள் ஒத்துழைப்பு நல்க தயாராக இருக்கிறார்கள். மக்கள் மாற்றம் வேண்டும் என்கிறார்கள். எங்களின் பெர்சத்து கட்சியின் போராட்டத்திற்கு இதுவே உத்வேகமாக இருக்கிறது. பிகேஆர், அமானா, ஜசெக ஆகிய கட்சிகளைக் கொண்டு ஒரு பொதுவான தளத்தை அமைப்பதற்கு பெர்சத்து கட்சி எந்தவொரு பிரச்சினையையும் எதிர்நோக்கவில்லை என டான்ஸ்ரீ மொகிதீன் யாசின் சுட்டிக்காட்டினார். நேற்று முன்தினம் கோலாலம்பூர் உயர் நீதிமன்றத்திற்கு ஒரு வழக்கிற்கு வந்திருந்த பி.கே.ஆர். கட்சியின் ஆலோசகர், டத்தோஸ்ரீ அன்வார் இப்ராஹிமை சந்தித்து சுமார் 30 நிமிடம் பேசினார் மொகிதீன். இதுகுறித்து செய்தியாளர்கள் வினவியபோது, அன்வாருக்கு தார்மீக ஆதரவை வழங்க முன் வந்து இருப்பதாகவும், எதிர்க்கட்சிகளை ஒரு குடையின் கீழ் இணைக்கும் முயற்சி குறித்து அன்வாரிடம் மனம் விட்டுப் பேசியதாகவும் தெரிவித்தார். பெர்சத்து கட்சி, 14ஆவது பொதுத் தேர்தலில் பக்காத்தான் ஹாராப்பானுடன் ஒத்துழைத்து தேசிய முன்னணியை கவிழ்க்க நோக்கம் கொண்டிருப்பதால் அன்வாருடன் நல்லுறவுகளை வளர்த்துக் கொள்வது அவசியம் என்றார் மொகிதீன். இப்போது நான் செய்வதை என் 45 ஆண்டு கால அரசியல் வாழ்வில் கனவுகூட கண்டதில்லை. எல்லாமே மலேசியாவைக் காப்பாற்றத்தான் என்றார் மொகிதீன்.


கடற்படையின் பலம் இரண்டு மடங்காக அதிகரிப்பு

கொழும்பு,

இலங்கையில் இருந்து 15 ஐஎஸ் தீவிரவாதிகள் இந்தியாவுக்குத் தப்பிச் செல்வதாக வெளியாகிய தகவல்களை அடுத்து இலங்கை கடற்படை வடக்கு கடற்பரப்பில் பாதுகாப்பை பலப்படுத்தியுள்ளது. 15 ஐஎஸ் தீவிரவாதிகள் படகு மூலம் கட்சதீவு நோக்கிப் பயணிப்பதாக கிடைத்த புலனாய்வுத் தக வல்களை அடுத்து, இந்தியாவின் கேரள மாநில கரையோரப் பகுதிகளில் பாதுகாப்பு பலப்படுத்தப்பட்டுள்ளது.

இது தொடர்பான தகவல்கள் இந்திய ஊடகங்களில் வெளியானதை அடுத்து  கடற்படை  போர்க்கப்பல்களை அனுப்பி வைத்திருக்கிறது. இந்திய ஊடகங்க ளில் வெளியான செய்திகள் உறுதிப்படுத்தப்பட்டவை அல்ல. இதுபற்றிய எந்த புலனாய்வு எச்சரிக்கைகளும் கடற்படைக்கு கிடைக்கவில்லை. இந்திய அதி காரிகளுடன் நாங்கள் தொடர்பில் இருக்கிறோம்.

அத்துடன், வடக்கு கடற்பரப்பில் பாதுகாப்பு இரண்டு மடங்காக அதிகரிக்கப்பட்டுள்ளது. அதிகபட்ச விழிப்பு நிலையில் கடற்படையினர் உள்ளனர் என்று இலங்கை கடற்படைப் பேச்சாளர் தெரிவித்துள்ளார்.


சிலாங்கூர் சுல்தானின் ஆணைக்கு எதிராக சிவரசா போலீசில் புகாரா?

கோலாலம்பூர் மாநில பள்ளி வாசல்களில் அரசியல் சொற்பொழிவுகளுக்கு தடை விதிக்கும் சிலாங்கூர் சுல்தானின் ஆணைக்கு எதிராக தான் போலீசில் புகார் செய்து இருப்பதாக கூறப்படுவதை பிகேஆர் சிவராசா ராசையா மறுத்து இருக்கிறார். இணையத்தள கலந்துரையாடல் கட்டமைப்பின் வழி வெளியிடப்பட்ட ஓர் அறிக்கையில் தான் போலீசில் புகார் செய்திருப்பதாக கூறப்பட்டிருக்கிறது என சுபாங் நாடாளுமன்ற உறுப்பினர் சிவராசா தெரிவித்தார். தான் பிகேஆர் உதவித் தலைவர் என்றும் சமூக ஆர்வலர் பீட்டர் சோங் தனது தனிப்பட்ட உதவியாளர் என்றும் அந்த அறிக்கையில் குறிப்பிட்டிருப் பதையும் சிவராசா மறுத்தார். ஜோடிக்கப்பட்ட தகவல்களைக் கொண்ட இந்த அறிக்கையை வெளியிட்டவர்கள் தீய எண்ணம் கொண்டவர்கள் என்றார் அவர். நான் பிகேஆர் உதவித் தலைவர் அல்ல. எனது தனிப்பட்ட உதவியாளராக இருந்த பீட்டர் சோங் 2015ஆம் ஆண்டே அந்தப் பதவியில் இருந்து அகற்றப் பட்டுவிட்டார் என்று அவர் தெரிவித்தார். சமூக ஆர்வலரான சோங், இவ்வாண்டு தொடக்கத்தில் தாய்லாந்தில் காணாமல் போய்விட்டதாக தெரிவிக் கப்பட்டிருந்தது பின்னர் அவர் பட்டாயாவில் கண்டுபிடிக்கப்பட்டார். இந்த அறிக்கையை வெளியிட்டவர்களுக்கு எதிராக எடுக்கப்பட வேண்டிய நடவடிக்கைகள் குறித்து என் சட்ட ஆலோசகர்களுடன் விவாதிக்க இருக் கிறேன் என்று சிவராசா மேலும் கூறினார். கம்போங் மலாயு சுபாங்கில் உள்ள ஒரு பள்ளிவாசலில் அரசியல் சொற்பொழிவு ஆற்றியதாக கூறப்படுவது தொடர்பில் சிவராசா அண்மையில் மாநில சுல்தானின் கோபத்திற்கு ஆளானார்.


தேசிய கல்வித் துறையை மேம்படுத்த  7 முக்கியக் கூறுகளில் கவனம்

புத்ராஜெயா, டிச. 16-

தேசிய கல்வித் துறையை மேம்படுத்த 7 முக்கியக் கூறுகளில் கல்வியமைச்சு கவனம் செலுத்தும் என்று கல்வியமைச்சர் பாட்லினா சிடேக் நேற்று கூறினார். கல்வியமைச்சராகத் தாம் பொறுப்பேற்ற பிறகு பள்ளிகளுக்கு நேரடியாகச் சென்று பிரச்சினைகளைக் கேட்டறிந்ததாகவும் கல்வித்துறையில் தொடர்புடையவர்கள், ஆசிரியர் சங்கம், தலைமையாசிரியர்கள் மன்றங்கள் ஆகியவற்றுடன் சந்திப்பு நடத்தப்பட்டதாகவும் அவர் சொன்னார்.

அதன் பின் நாட்டின் கல்வித்துறையை மேம்படுத்துவதற்கு 7 முக்கிய கூறுகள் அடையாளம் காணப்பட்டு, அதன் வாயிலாக கல்வியமைச்சு  நடவடிக்கைகளை தொடரவுள்ளது என்று நேற்றைய செய்தியாளர்கள் சந்திப்பில் பாட்லினா சிடேக் கூறினார். 7 முக்கியக் கூறுகளில் கல்வி அமைச்சுடனான தொடர்பு முறை முதன்மை வகிக்கிறது. ஆசிரியர்கள், மாணவர்களுக்கு உள்ள இடைவெளி, பகடிவதை உட்பட பல பிரச்சினைகளை கையாள பொது புகார் பிரிவு, வாடிக்கையாளர்களுக்கான முகப்பிடம் ஆகியவை அதில் அடங்கும்.

இதை தவிர்த்து பள்ளிகளில் நிகழும் பாலியல் தொல்லை, பகடிவதை, குண்டர் கும்பல் உட்பட பல பிரச்சினைகளை தீர்க்க உரிய நடவடிக்கைகள் எடுக்கப்படும். பள்ளிகளில் பயிலும் பி40 மாணவர்களின் ஏழ்மையை போக்குவது, கல்வி பயில்வதில் இருந்து எந்த மாணவர்களும் விடுபடக்கூடாது, பள்ளி ஆசிரியர்களின் நலன் பாதுகாப்பது, பள்ளிகளின் தரத்தை மேம்படுத்துவது குறிப்பாக சபா, சரவாக்கில் பள்ளிகளில் அதிக கவனம் செலுத்துவது, இணைய கல்வி முறையை ஊக்குவிப்பது ஆகியவை அந்த முக்கிய கூறுகளில் அடங்கும் என அவர் விவரித்தார்.

ஆக மொத்தத்தில் பாலர் பள்ளி முதல் படிவம் 5 வரையிலான மாணவர்கள், ஆசிரியர்கள், பள்ளிகள் என அனைத்திலும் கல்வியமைச்சு கவனம் செலுத்தும் என்று அவர் பாட்லினா சிடேக் கூறினார். கல்வியமைச்சின் தலைமையகத்தில் நடைபெற்ற செய்தியாளர்கள் சந்திப்பில் துணை கல்வியமைச்சர் லிம் ஹுய் யிங், தலைமைச் செயலாளர் டத்தோ யுஸ்ரான் ஷா, தலைமை இயக்குநர் டத்தோ பாக்ரூடின் கசாலி ஆகியோரும் கலந்து கொண்டனர்.


தமது 3 பிள்ளைகளையும் தமிழ்ப்பள்ளியில் கல்வி கற்க வைத்த சந்திரலிங்கம் சாமிநாதன் - அமுதவள்ளி வேலாயுதம் தம்பதியர்

“உடல் மண்ணுக்கு உயிர் தமிழுக்கு; இதை உரக்கச் சொல்வோம் உலகிற்கு; இனம் ஒன்றாக மொழிவொன்றாக, புது வேலை எடுப்போம் விடிவிற்கு” என உரக்கக் கூறியவர் கவிப் பேரரசு வைரமுத்து. இன ஒற்றுமையை வலுப்படுத்த வேண்டுமானால் தாய்மொழியான தமிழ்மொழியை  நிலைப்படுத்த வேண்டிய  அவசியம் இருப்பதை நாம் அனைவரும் அறிய  வேண்டும். தமிழர் என்பதை அடையாளப்படுத்தியதே தமிழ்மொழி என்பதை யாராவது மறுக்க முடியுமா?

தனக்கு தாய்மொழிப் பள்ளியில் படிக்கும் வாய்ப்புக் கிட்டாத நிலையில் தனது மூன்று பிள்ளைகளின் தொடக்கக் கல்வியைத் தமிழ்ப்பள்ளியில் தொடங்கும் வாய்ப்பினை ஏற்படுத்தியதன்  நன்மையினை அனுபவித்துக் கொண்டிருக்கின்றனர் சிலாங்கூர், சுங்கை பீலேக் புதுக்கிராமத்தில் வாழ்ந்து வரும் சந்திரலிங்கம் சாமிநாதன் - அமுதவள்ளி வேலாயுதம் தம்பதியர். சந்திரலிங்கம் சாமிநாதனின் துணைவி டெங்கில் அம்பார் தெனாங் தோட்டத் தமிழ்ப்பள்ளியில் கல்வியைத் தொடக்கியவர் ஆவார்.

தாயின் விவேகமான தமிழ் மொழிப் பற்றின் பயனாகவே இத்தம்பதியரின் மூன்று செல்வங்களும் இன்று உயரிய கல்வி அடைவு நிலையை எட்டிப் பிடித்துள்ளன. சந்திரலிங்கம் சாமிநாதன் - அமுதவள்ளி வேலாயுதம் தம்பதியரின் தலைப்பிள்ளை விக்னேஸ்வரன் சந்திரலிங்கம், செப்பாங் தமிழ்ப் பள்ளியில் ஆரம்பக் கல்வியைத் தொடங்கினார். சுங்கை பீலேக் இடைநிலைப்பள்ளியில்  கல்வியை  முடித்துவிட்டு நாட்டின் தலைசிறந்த பல்கலைக் கழகமான லிம் கோக் விங்  பல்கலைக்கழகத்தில் கட்டட வடிவமைப்புத்  துறையில் பட்டம் பெற்று இன்று கட்டுமான நிறுவனத்தை நடத்தி வருகின்றார்.

அடுத்தவர் தேன்மொழி சந்திரலிங்கம், இவரும் செப்பாங் தமிழ்ப் பள்ளியில் கல்வியைத் தொடங்கி இடைநிலைப் பள்ளியில் கல்வியை முடித்துவிட்டு மலேசிய பல்லூடக  பல்கலைக்கழகத்தில் கணக்கியல் துறையில் இளங்கலைப் பட்டப் படிப்பை முடித்துவிட்டு கணவரோடு நீலாய் இலா பேப்சன் எனும் வணிக நிறுவனத்தை  வழிநடத்தி வருகின்றார்.

சந்திரலிங்கம் சாமிநாதன் - அமுதவள்ளி வேலாயுதம் தம்பதியரின் மூன்றாவது வாரிசு மேகநாதன் சந்திரலிங்கம் செப்பாக் தமிழ்ப்பள்ளியில் தொடக்கக் கல்வியை முடித்துவிட்டு தற்போது மின்சார இணைப்புகளுக்கான வர்த்தகத்தை மேற்கொண்டு வருகின்றார். தமிழ்ப்பள்ளியில் கல்வியைத் தொடங்கு வது ஒவ்வொரு தமிழரின் கடமையாகும்! தமிழர் எனும் அடையாளத்தை நாம் இழக்காமல் இருக்க வேண்டுமானால் ஒவ்வொரு பிள்ளையின் தொடக்கக் கல்வியும் தமிழ்ப்பள்ளியில் தொடங்கப்பட வேண்டும் என உறுதியாகக் கூறுகின்றனர் சந்திரலிங்கம் சாமிநாதன் அமுதவள்ளி வேலாயுதம் தம்பதியர்.


சசிகலா நம்பும் நபர்கள் இவர்கள்தாம்!

சசிகலாவும் டி.டி.வி.தினகரனும் ஜனநாயக நடைமுறையில் நம்பிக்கையில்லாதவர்கள்' என்று கூறிய பன்னீர்செல்வம் அணியைச் சேர்ந்த முன்னாள் எம்பி., கேசி பழனிச்சாமி, புரோக்கர்கள் மூலமாகவே எதையும் சாதித்துவிட முடியும் என அவர்கள் நினைக்கிறார்கள் என்று கடுமையாக விமர்சித்தார். டெல்லியில், தனியார் தொலைக்காட்சிக்கு அவர் இன்று அளித்த பேட்டியில், "இரட்டை இலைச் சின்னம் பெற லஞ்சம் கொடுத்த சசிகலாவும் தின கரனும், மிகப்பெரிய தலைகுனிவை தமிழகத்துக்கு ஏற்படுத்தியுள்ளனர். இந்திய ஜனநாயக நடைமுறைக்கே மிகப்பெரிய சவாலை இந்தக் குடும்பத்தைச் சார்ந்தவர்கள் விட்டுக்கொண்டிருக்கிறார்கள். ஆர்.கே.நகர் தேர்தலின்போது அனைத்து வாக்காளர்களுக்கும் பணப்பட்டுவாடாசெய்து, அதன்மூலமாக வெற்றிபெற வேண்டும் என முயற்சி செய்தார்கள். இன்றைக்கு, தேர்தல் ஆணையத்தின் மீதே பழி சுமத்துகிற வகையில் அவர்களது நடவடிக்கைகள் அமைந்துள்ளன. சசிகலா குடும்பத்தைப் பற்றி அறிந்த அ.தி.மு.க-வினருக்கு நன்கு தெரியும். அந்தக் குடும்பத்தினரால் இந்தக் கட்சிக்கும் தமிழ்நாட்டுக்கும் களங்கம் ஏற் பட்டுள்ளது. இதுதான் அவர்களது இயங்கும் விதம். அவர்கள் எந்த விஷயத்தைச் செய்தாலும் நேர்மையற்ற முறையிலேயே செய்வார்கள் என்பது மீண் டும் ஒருமுறை நிரூபணமாகியிருக்கிறது. நிச்சயமாக, புலன் விசாரணை செய்யக்கூடிய அதிகாரிகளும், விஜிலென்ஸ் அதிகாரிகளும், தேர்தல் ஆணை யமும் சசிகலா, தினகரன் மீது கடுமையான நடவடிக்கைகளை எடுக்க வேண்டும். இப்பாேதாவது அவர்களை நம்பிக்கொண்டிருக்கிற, மீதியிருக்கிற அ.தி. மு.க-வைச் சார்ந்தவர்கள், அவர்களோடு தொடர்ந்து இருப்பது களங்கத்தை உண்டாக்கும். அவர்கள் நல்ல முடிவை எடுக்க வேண்டும் என்று கேட்டுக்கொள்கிறேன். சசிகலாவும் டி.டி.வி.தினகரனும் ஜனநாயக நடைமுறையில் நம்பிக்கையில்லாதவர்கள். மக்கள் மீதும், அ.தி.மு.க தொண்டர்கள் மீதும் நம்பிக்கை யில்லாதவர்கள். புரோக்கர்கள் மூலமாகவே எதையும் சாதித்துவிட முடியும் என்று அவர்கள் நினைக்கிறார்கள். நிச்சயமாக தமிழக மக்களும், அ.தி.மு.க தொண்டர்களும் அவர்களுக்குத் தகுந்த பாடத்தைக் கற்பிப்பார்கள்" என்று கூறினார்.


15 லட்சம் வங்காளதேசத் தொழிலாளர்களை  தருவிக்கும் உடன்பாடு மறுபரிசீலனை

கோலாலம்பூர்

தேசிய முன்னணி அரசாங்கத்தினால் 2016 ஆம் ஆண்டு செய்து கொள்ளப்பட்ட அடுத்த மூன்று ஆண்டுகளில் 15 லட்சம் வங்காளதேசத் தொழிலாளர்களை மலேசியாவிற்கு  தருவிப்பது தொடர்பான உடன்பாடு மறுபரிசீலனை செய்யப்படும் என்று பக்காத்தான் ஹராப்பான் தலைமையிலான அரசாங்கம்  நேற்று அறிவித்தது. பக்காத்தான் ஹராப்பான் அரசாங்கம் மறுபரிசீலனை செய்யும் உடன்பாடுகளில் 15 லட்சம் வங்காளதேசத் தொழிலாளர்களை கொண்டு வருவதற்கான உடன்பாடும் ஒன்றாகும் என்பதை மனிதவள அமைச்சர் எம்.குலசேகரன்  உறுதிப்படுத்தினார்.

Read More: Malaysia Nanban Tamil Daily on 25.5.2018


பகடிவதை பிரச்சினைகளுக்கு வன்செயல் திரப்படங்களும் ஒரு காரணம்

குவாந்தான், வன்செயல் காட்சிகளைக் கொண்ட திரைப்படங்களும் நாடகங்களும் பரவலாக மக்களை சென்றடைவதும், பள்ளி மாணவர்கள் மத்தியில் பகடிவதை செயல்கள் அதிகரித்து வருவதற்கான காரணங்களில் ஒன்றாக அடையாளம் காணப் பட்டிருக்கிறது. இன்றைய இளம் வயதினர் இம்மாதிரியான திரைப்படங் களையே விரும்புகிறார்கள். எனவே, திரைப்பட தணிக்கை அடிப்படையில் மேலும் கடுமை யான விதிகள் அறிமுகப்படுத்தப் பட வேண்டும் என்று மலேசிய குற்றத் தடுப்பு அற நிறுவனத்தின் (எம்சிபிஎப்) உதவித் தலைவர் டான்ஸ்ரீ லீ லாம் தை கூறினார். இன்றைய இளம் வயதினர் வன்செயல் காட்சிகளைக் கொண்ட திரைப்படங்களைப் பார்க்கும் பழக்கம் அதிகரித்து வருகிறது. இம்மாதிரியான காட் சிகளால் அவர்கள் மிக எளிதாக கவரப்படுகிறார்கள். திரைப்படங்களில் காண்பிக்கப் படும் வன்செயல்களே பிரச்சினைகளுக்கு தீர்வு காண்பதற்கான ஒரு வழி என அவர்கள் கருது கிறார்கள் என்று அவர் குறிப்பிட்டார். குவாந்தானில் உள்ள பகாங் போலீஸ் தலைமையகத்தில் மாநில போலீஸ் தலைவர் ரோஸ்லி அப்துல் ரஹ்மானை நேற்று முன்தினம் திங்கட் கிழமை சந்தித்த பின்னர் லீ செய்தியாளர்களிடம் இந்த கருத்தை வெளியிட்டார். திரைப்பட தணிக்கை முறை அமலில் இருந்த போதிலும், இளம் பருவத்தினர் கள்ள டிவிடிகள் அல்லது இணையத் தளத்திடல் திரைப்படங்களை பதிவிறக்கம் செய்வது போன்ற மாற்று வழிகளின் மூலம் திரைப்படங்களைப் பார்ப் பதாக அவர் கூறினார்.


பொக்கா, சொஸ்மா, தேச நிந்தனை உட்பட முடக்கி வைக்கப்பட்டுள்ள சட்டங்கள் மீண்டும் பாயும்.

சுபாங் ஜெயா,

சீபீல்டு ஸ்ரீ மகா மாரியம்மன் ஆலயத்தில், அண்மையில் நிகழ்ந்த கலவரம் தொடர்பாக போலீசார் முழுமையான விசாரணையை மேற்கொள்வதற்கு வகை செய்யும் பொருட்டு  தற்போது மறுஆய்வின் கீழ் உள்ள சில சட்டங்களை அவர்கள் பயன்படுத்துவதற்கு அமைச்சரவை ஒப்புதல் அளித்துள்ளது.மறு ஆய்வுக்கு உட்பட்டு தற்காலிகமாக நிறுத்தி வைக்கப்பட்ட, 2017-ஆம் ஆண்டு குற்றத்தடுப்பு திருத்தச்சட்டம் (பொக்கா), பயங்கரவாத தடுப்புச் சட்டம் (போட்டா), 1948-ஆம் ஆண்டு தேச நிந்தனைச் சட்டம் மற்றும் பாதுகாப்புக் குற்றவியல் சிறப்பு நடவடிக்கைகள் சட்டம் (சொஸ்மா) ஆகியவற்றை மீண்டும் பயன்பாட்டிற்கு கொண்டு வர கடந்த நவம்பர் 30-ஆம் தேதி வெள்ளிக்கிழமை நடைபெற்ற அமைச்சரவை கூட்டத்தில் தீர்மானிக்கப்பட்டதாக உள்துறை அமைச்சர் டான் ஸ்ரீ மொகிதீன் யாசீன் நேற்று தெரிவித்தார்.

Read More: Malaysia Nanban Tamil Daily on 3.12.2018


பா.ஜ., பிரமுகர்களுடன் வாக்குவாதம் செய்த பெண் போலீஸ் அதிகாரி மாற்றம்

லக்னோ உ.பி., மாநிலத்தில், பா.ஜ., பிரமுகர்களுடன் வாக்குவாதம் செய்த பெண் போலீஸ் அதிகாரி இட மாற்றம் செய்யப்பட்டுள்ளார். உத்தர பிரதேச மாநிலத்தில், முதல்வர் யோகி ஆதித்யநாத் தலைமையில் பா.ஜ., ஆட்சி நடந்து வருகிறது. புலனந்த்சார் மாவட்டம், சையானா நகரில் கடந்த ஜூன், 22ம் தேதி பெண் போலீஸ் அதிகாரி ஸ்ரீஸ்தா தாகூர் தலைமையில் போலீசார் வாகன சோதனையில் ஈடுபட்டனர். அப்போது ஹெல்மெட் அணியாமல் இருசக்கர வாகனத்தில் வந்த ஒருவரை நிறுத்தி, 200 ரூபாய் அபராதம் விதித்தார். அந்த நபர் தன்னை பா.ஜ., பிரமுகர் பிரமோத் குமார் என்றும், தன் மனைவி புலனந்த்சார் மாவட்டத்தில் பஞ்சாயத்து உறுப்பினராகவும் உள்ளார் என அறிமுகப்படுத்தி கொண்டார். அப்போது கடும் வாக்குவாதம் ஏற்பட்டது. உடனே பிரமோத் குமார், பிற பா.ஜ., பிரமுகர்களுக்கு போன் செய்து தகவல் தெரிவித்தார். நகர பா.ஜ., தலை வர் முகேஷ் பரத்வாஜ் உள்ளிட்ட சில பா.ஜ., பிரமுகர்கள் அங்கு வந்து பெண் போலீஸ் அதிகாரியுடன் வாக்குவாதத்தில் ஈடுபட்டனர். அவர்களில் ஐந்து பேரை ஸ்ரீஸ்தா தாகூர் கைது செய்து சிறைக்கு அனுப்பினார். இந்த சம்பவம் சமூக வலைதளங்களில் அதிகளவில் பரவி, பெரும் பரபரப்பை ஏற்படுத்தியது. இதையடுத்து முகேஷ் பரத்வாஜ், 11 எம்.எல்.ஏ.,க்களுடன் சென்று முதல்வர் யோகி ஆதித்யநாத்தை சந்தித்தார். பெண் போலீஸ் அதிகாரியின் செயலால் தங்கள் கவுரவம் பாதிக்கப்பட்டுள்ளதாக முதல்வரிடம் புகார் கூறினார். இந்த சந்திப்பு நடந்த சில நாட்களில் பெண் போலீஸ் அதிகாரி ஸ்ரீஸ்தா தாகூர், பஹ்ரைச் என்ற இடத்திற்கு இடமாற்றம் செய்யப்பட் டுள்ளார்.


பக்காத்தான் ஹரப்பான் வெற்றி பெற்றால் இந்தியர்களுக்கு துணைப்பிரதமர் பதவி கிடைக்குமா?

கோலாலம்பூர்,

வரும் பொதுத் தேர்த லில் துன் டாக்டர் மகாதீர் முகமட் தலைமையிலான பக்காத்தான் ஹராப்பான் கூட்டணி வெற்றி பெறுமானால் ஜ.செ.க. ஆலோசகர் லிம் கிட் சியாங்கிற்கு ஒதுக்கப்பட்ட துணைப்பிரதமர் பதவிபோல இந்தியர்களுக்கும் ஒரு துணைப்பிரதமர் பதவி ஒதுக்கப்படுமா? நான்கு பெரும் கட்சி களை உள்ளடக்கிய அந்த ‘மெகா’ கூட்டணியில் இந்திய சமுதாயத்தை பிரதிநிதிக்கப் போகும் தலைவர் தான் யார்? என்பவை இந்திய சமுதாயம் விடை காண விரும்பும் முக்கிய கேள்விகளாக தற்போது வெடித்துள்ளன.

Read More:Malaysia Nanban Tamil Daily on 19.4.2018


நஜீப் காட்டிய கடிதங்கள் சவூதி இளவரசரால் கையொப்பமிடப்பட்டவை அல்ல.

கோலாலம்பூர்,

நன்கொடையாக" தாம் பெற்ற பல நூறு கோடி வெள்ளி நிதிக்கான ஆதாரமாக டத்தோஸ்ரீ நஜீப் துன் ரசாக் காட்டியிருக்கும் கடிதங்கள், அவற்றில் பெயர் குறிப்பிடப்பட்டுள்ள சவூதி இளவரசரால் கையொப்பமிடப்பட்டவை அல்ல என்று தி எட்ஜ் வீக்லி நேற்று தெரிவித்தது. இளவரசர் ‘சவூத் அப்துல்லஸிஸ் அல்-சவூத்’ கையெழுத்திட்ட 2011 பிப்ரவரி முதல் தேதியிடப்பட்ட ஒரு கடிதத்தை முன்னாள் பிரதமர் நஜீப் கடந்த வாரம் தமது முகநூல் பக்கத்தில் பதிவேற்றம் செய்திருந்தார்.

Read More: Malasyia Nanban Tamil Daily on 18.9.2018


ஊழல் அரசியல்வாதிகளையும் குறிவைக்க வேண்டும்

ஊழலில் ஈடுபடும் அரசு ஊழியர்களை விரட்டிப் பிடிப்பது போல், ஊழல் அரசியல்வாதிகளை குறிப்பாக அரசு நிதிகளைக் கையாள்பவர்களை மலேசிய ஊழல் ஒழிப்பு ஆணையம் (எம்ஏசிசி) விரட்டிப் பிடிக்க வேண்டும் என்று 'சி4' அமைப்பின் நிர்வாக இயக்குநர் சிந்தியா கேப்ரியல் கூறினார்.ஊழல் மற்றும் வேண்டியவர்களுக்குத் தரப்படும் சலுகையை எதிர்த்துப் போராடுவதற்கான மையம் எனப்படும் அந்த 'சி4' அமைப்பின் இயக்குநரான சிந்தியா, அரசுப் பதவி வகிப்பவர்களும் பொது நிதிகளை நிர்வகிப்பவர்களும் மக்களுக்கு கணக்குச் சொல்லியாக வேண்டும் என்றார். அடுத்த பொதுத் தேர்தலுக்கு முன்னதாக அரசியல்வாதிகள் தங்கள் சொத்து விவரங்களை அறிவிக்குமாறு செய்வதற்கே, கடந்த வாரத்தில் கள்ள நாயகம் மலேசிய நிகழ்ச்சியை நாங்கள் துவக்கினோம். நேர்மையுள்ள அரசியல்வாதிகளே நம்மை பிரதிநிதிக்க வேண்டும். ஊழல் அரசியல்வாதிகளுக்கு வெளி யேறும் வழியை மலேசியர்கள் காட்ட வேண்டும் என்று அவர் கூறினார். அரசு ஊழியர்களை நியமிக்கும் போது இன்னும் கடுமையாகச் சோதிப்பதற்கான நடைமுறைகள் தேவை என்று அரசாங்கத்தின் தலைமைச் செயலாளர் அலி ஹம்சா கூறியுள்ளது பற்றி சிந்தியா கருத்துரைத்தார்.இதனிடையே, அரசாங்க ஊழியர்களின் வெளிநாட்டுப் பயணங்களுக்கு ஆதாயவாதிகளான தரப்புகள் ஏற்பாடு செய்வதில் நலன்கள் முரண்படுவது பற்றியும் அரசாங்கம் ஆராய்கிறது என்று பிரதமர் இலாகாவில் நல்லாட்சி மற்றும் நேர்மைக்குப் பொறுப்பான அமைச்சர் பால் லோவ் செங்குவான் கூறீனார். இந்த விஷயத்தில் ஒரு வழிகாட்டி விதிமுறையை பிரதமர் இலாகாவும் பொதுச் சேவை இலாகாவும் தயாரித்து வருவதாக அவர் சொன்னார். இத னிடையே, ஊழல் ஒழிப்பு ஆணையம் அரசியல்வாதிகளையும் விரட்டத் தொடங்கியுள்ளது என்று மலேசிய அனைத்துலக வெளிப்படை இயக்கத்தின் தலைவர் அக்பர் சத்தார் கூறினார்.ஒரு மாநில ஆட்சிக்குழு உறுப்பினரான அப்துல் லத்தீப் பண்டி மொத்தம் வெ.3 கோடியே 3 லட்சம் சம்பந்தப்பட்ட 33 ஊழல் குற்றச் சாட்டுகளை எதிர்நோக்கியிருப்பதை அவர் சுட்டிக் காட்டினார். மலாக்காவில் ஒரு முன்னாள் மஇகா உதவித் தலைவர் வெ.1 கோடியே 30 லட்சம் பெறுமான வடிகால் குழாய்களை நீர்ப்பாசன இலாகாவிற்கு விநி யோகித்ததாக பொய்யான கோரிக்கையை சமர்ப்பித்ததாக காவலில் வைக்கப்பட்டார். ஊழல் சம்பந்தமான தகவல்களை பொதுமக்கள் அந்த ஆணை யத்திற்குத் தெரிவிக்க வேண்டும் என்றும் அவர் கேட்டுக் கொண்டார்.